Ipar Euskal Herrira bazatozte, Euskoa erabili!\nGipuzkoako, Arabako eta Nafarroako herritar usu Ipar Euskal Herrira hurbiltzen dira, bisitan edo opor laburrak igarotzeko. Deiadar egin nahi diegu: “Ipar Euskal Herrira bazatozte, zuek ere izan aktore eta eragin euskoa erabiliz!”.\nGuztiek eusko dinamikan parte hartu ahal izateko, joan den ekainean Euskal Monetak “Bisitariak ekintza” deituriko ekimena bultzatu zuen. Esperimentazio moduan abiaturiko ekintza horren xede nagusia, Euskoa, ekonomia birtokiratzeko, euskara sustatzeko eta praktika ekologiko eta sozialagoak bultzatzeko tresna eraginkorra dela, eta Euskal Herritar guztientzat erabiltzeko erraza dela ohartaraztea da.\nIzan ere, euskoa ez da tresna sinboliko bat, gizarte mailan, guztiok erabiltzeko urratsa ematen badugu, bai tokiko ekonomian, bai euskararen presentzia publikoan, baita inguramenean, eta, elkarteenganako elkartasunean eragin zuzena eta eraginkorra izan dezakeen zerbait da.\nNahiz eta Ipar Euskal Herrian soilik funtzionatu, Euskal Monetak kontsideratzen du, euskoa Euskal Herriko moneta dela, eta Euskal Herritar guztien eskura dagoela. Bizkaiko, Gipuzkoako, Arabako eta Nafarroako herritar asko urtean behin baino gehiagotan Ipar Euskal Herrira hurbiltzen dira, bisitan edo opor laburrak igarotzeko. Bisitari ekintza horrekin deiadar egin nahi izan diegu, “Ipar Euskal Herrira bazatozte, zuek ere izan aktore, eta eragin euskoa erabiliz!” erranez.\nGaur egun, hiru mila erabiltzaile inguru, bostehun komertzio eta enpresa eta ehun eta berrogei eta hamar elkarte baino gehiagok egin dute bat eusko proiektuarekin Ipar Euskal Herrian, sare sendo bat osatuz. Bihar Hegoaldeko zein Iparraldeko herritar guztiak proiektuari lotzen badira, euskoa indartuko da, eta bide horretatik, bultzatu nahi duen gizarte proiektua ere bai.\nBisitariak ekintza zer da?\nLeku jakin batzuetan (komertzioak edo Turismo bulegoak) 20 edo 50 euskoko gutun azalak daude. Gutun azal horietan, behin bakarrik erabili daitekeen 2 euroko behingo eusko kide txartel bat, 18 edo 48 eusko eta, euskoa zer den jakiteko azalpenak ematen dituen dokumentu bat daude.\nNorberak, gutun azal horretan dauzkan euskoak euskoa hartzen dituzten komertzioetan edo laborariekin (Eusko aurkibideak saltegietan aurkituko ditu laguntzeko) baliatuko dituelarik euskoa erabiltzeko zein erraza den ikusiko du, eta, biharko egunean, nahi izanez gero, aldagune batetara joanez edo euskalmoneta.org webgunean eusko elkartera kidetzen ahalko da 10 euroren truke nahi dituen eusko guztiak baliatu ahal izateko.\nJakin behar da, euskoaren erreserba fondoa (trukatuak izan diren euro guztiak biltzen dituen fondoa) Caisse Solidaire (Elkartasun Kutxa) deitu kutxan sartua dela, eta Ipar Euskal Herriko elkarte eta enpresentzat maileguak egiteko baliatzen dela! Jakin behar da ere, euskotan trukatua den euro bakoitzari esker Ipar Euskal Herriko elkarte batek diru laguntza eskuratu dezakeela Euskal Monetak emanik! Jakin behar da azkenik ere, euskoan engaiatzen diren enpresa eta komertzio guztiak euskararen sustapenaren alde engaiatzen direla!\nBeraz, proiektu honetan engaiatzeko arrazoiak anitzak dira, eta, euskoak, ekonomian, gizartean eta euskararen presentzian duen eragina indartzeko guztion beharra du!\nEusko bisitariak ekimenean parte hartzen duten komertzioen zerrenda:\nHendaiako Turismo bulegoa.\nEzpeletako Turismo bulegoa.\nDonapaleuko Turismo Bulegoa.\nMama tabako-prentsa saltegia Saran.\nKikeran kafe saltzailea Donibane Lohizune.\nMaitenia ostatu jatetxea Ziburun.\nBodega Pil-Pil ostatua Kanbon.\nXoko Ona ostatua Azkainen.\nBodega Pil Pil Kanbo.\nBaiona (Espainia karrikan) Terre d'Orient edo Baionakoa.\nXebax Christy, Euskal Monetako lehendakaria\nKanal hauetan artxibatua: Iritzia | Moneta politika


Game Winx koloreztatzen: Leyla Online. Play for free\nGame Winx koloreztatzen: Leyla\nPlay jokoa Winx koloreztatzen: Leyla Online:\nGame Description Winx koloreztatzen: Leyla\nEgin zure heroi gogokoena gaitz bat izan zen, eta egun batez, duela kolorerik izan zen konturatu zen. Koloreak, guztiak hainbeste maite zuen, besterik gabe, ukatu erakusteko, eta berehala behar duzu error hau zuzentzeko. Eskuila bat gogoratuz, gogor lan egin eta ikusi irribarre neskaren aurpegian agertzen da berriro egin behar duzu, eta bera lehen bezala izango da. . Play jokoa Winx koloreztatzen: Leyla konektatuta.\nTekniko jokoa Winx koloreztatzen: Leyla ezaugarri\nGame Winx koloreztatzen: Leyla gehitu: 16.09.2015\nBezalako jokoa Winx koloreztatzen: Leyla Jokoak\nLila Fairy: koloreztatzen\nDeskarga jokoa Winx koloreztatzen: Leyla\nEmbed Joko Winx koloreztatzen: Leyla zure web orrian:\nJokoaren txertatu Winx koloreztatzen: Leyla zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Winx koloreztatzen: Leyla, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Winx koloreztatzen: Leyla-rekin, baita ere, jokoa jokatu zen:


Hazkuntza eta hazien ekoizpena - "Patata Sistema" aldizkaria\nNazioarteko zientzialari talde batek izozteak erresistenteak diren patata barietate berria sortu du\nBasatia erabiliz sortutako itxaropen berantiarreko patata barietate itxaropentsua\nLeningradeko eskualdeak patataren hazkuntza eta hazien ekoizpena garatzen ditu\nNagusia Izenburu Digest zientzia Hazkuntza eta hazien produkzioa\n2025erako, Errusiak 18 mila tona elite hautatzeko etxeko patata hazteko asmoa du\nVictoria Abramchenko Errusiako lehen ministroordeak nekazaritza-industriaren konplexuaren laguntza zientifiko eta teknikoari buruzko bileran adierazi du hazkuntza eta garapenerako programa ezartzeko garaian ...\nVladimir Putinek bideokonferentzia bilera bat egin zuen nekazaritza-industria konplexua garatzeko laguntza zientifiko eta teknikoari buruz. Nabarmendu zuen nekazaritza-industriaren konplexuaren adierazle altuak ...\nPatataren Ikerketa Zentro Federala A.G. Lorkhak erakusketan aurkeztu zituen etxeko aukerako patata barietate berriak: Gulliver, Sadon, Ariel; patatak laboratzeko, biltegiratzeko eta prozesatzeko etorkizun handiko teknologiak. Barietateak ...\nPatata minituberrak Novgorod eskualdeko bost baserritan biltzen ziren\nPatata haziak ekoizteko bost ustiategi ziurtatu daude eskualdean, eta horietatik lau Denis Pavlyuk, Anatoly Lipatov, Nikolay ... nekazari ustiategiak dira.\nBashkir Nekazari Unibertsitateko zientzialariek hazkuntza lorpenengatik patenteak jaso zituzten\nAstrakhan eskualdeko hazleek probatutako 27 tipula barietate\nIrailaren amaieran, tipulen inguruko ikerketa eta ekoizpen mintegia egin zen Kharabalinsky eskualdean. Parte-hartzaileek 27 landare itxaropentsu ebaluatu ahal izango dituzte ...\nMichigan Colorado patata kakalardoarekiko erresistenteak diren patata barietateak garatzen lanean\nColoradoko patata kakalardoak hondamena eragiten du patata landaketetan eta intsektizidekiko erresistentea delako ere ezaguna da. Atariaren arabera ...\nBielorrusiako hazleek patata barietate berriak eskaintzen zituzten\nPatata jaialdi tradizionala ospatu zen Minsk eskualdeko Uzdensky auzoan irailaren erdialdean. Ikusleei patata barietate aukera zabala aurkeztu zitzaien ...\nSokur etxeko patata barietate berria Estatuko Erregistroan gehitu da\nOrain, Hazkuntza Lorpenen Estatuko Erregistroan 428 patata barietate daude. Horietako erdia bakarrik da etxekoak. Aurten, Estatuko Erregistroak ...\nNon erosi haziak? Errusiako NORIKA haziak ekoizteko guneen berri ematen dizuegu\nNORIKA haziak hazteko enpresak ezaugarri ekonomiko baliotsuak dituzten eta, aldi berean, kalitate handiko hazi osasuntsuak dituzten barietate modernoak eskaintzen dizkie Errusiako nekazariei ...


Xilaba iritsi da finalaurrekoetara, datorren larunbatean lehen saioa Baigorrin — xilaba\nLarunbatean jokatuko da Xiberoa, Lapurdi eta Baxenabarreko bertsulari xapelketaren bosgarren edizioko lehen finalaurrekoa. Baigorriko herriak hartuko du Xilaba.\nLasarten jaio zen 1985. urtean, eta haurra zela joan zen Hendaiara bizitzera. Euskal Filologia egin zuen Gasteizen, eta Bartzelonan jarraitu zituen ikasketak. Bertso-eskoletan erakasle aritu izan da lanean. Txikitan eman zuen izena Hendaiako ikastolako bertsu-eskolan, eta geroztik bertsularitzak leku bat izan du beti bere bizitzan. Bi aldiz hartu du parte Txapelketa Nagusian, eta laugarren aldiz parte hartuko du Xilaban\nGai-emailea Bixente Hirigarai izanen da.\nSaioa Baigorriko Plaza Xokon izanen da arratsaldeko 17:00etan hasita.


Ramon Zubizarreta - Wikipedia, entziklopedia askea.\nLandakanda panderoa jotzen, Zendoia trikitilariarekin batera.\nAzkoitia, 1932ko urriaren 18a\nAzkoitia, 2021eko irailaren 25a (88 urte)\nRamon Zubizarreta (Landakanda) panderoa jotzen hasi zenekoa (Ahotsak.eus proiekturako)\nRamon Zubizarreta Larrañaga, izengoitiz Landakanda (Azkoitia, 1932ko urriaren 18a - Azkoitia, 2021eko irailaren 25a), gipuzkoar pandero jotzailea izan zen. Iñaki Garmendia trikiti jotzaile eta herrikidearekin batera Laja eta Landakanda trikitilari bikote ospetsua osatu zuen.\nRamon Zubizarreta 1932ko urriaren 18an jaio zen Azkoitiko Altzibarko auzoko Landakanda baserrian. Mutikotan Izer baserriko lehengusu batzuek ekarritakoa izan zuen lehenbiziko panderoa. Hasiera hartan, Joxe Oriaren (Zumarragako Trikitia) miresle izan zen. Zubizarretak berak esan zuenez, "Joxe Oriaren ahotsa, hura ahotsa! Beldurgarri altua! Hura imitatzen saiatzen nintzen".\nGurasoen iritziaren kontra hasi zen erromeriatan panderoa jotzen, "gaizki ikusita baitzegoen, parrandarekin lotzen zelako". 18-19 urterekin egin zuen lehenbiziko jendaurreko saioa, Azpeitian. Ezkondu zenean, 26 urte zituela, utzi egin zion plazan jotzeari. Eta ezkontza egunean ere ez zuen jo. 40 urte zituela, berriz, Juan Garate Alkorta Maltzeta soinu jolea joan zitzaion harekin jo zezan eskatuz. Omenaldi batean jo zuten biek, eta handik aurrera ez zion jotzeari utzi.\nPikuarekin, Zendoiarekin, Auntxarekin, Epelderekin, Maltzetarekin eta Eleuterio Tapiarekin jo izan zuen lehen urteetan, baina Iñaki Garmendia Laja-rekin lortu zuen inorekin baino oihartzun handiagoa: Laja eta Landakanda. Madrilen grabatu zuten lehen diskoa, 1977an, Trikitixa izenekoa. Ondoren etorri ziren beste hiru disko: Laja eta Landakanda (1981), Pepe Yanciren omenez (1986) eta Gure oroitgarri (1994).\nDiskoak ateratzeaz gain, Euskal Herriko bi txapelketa irabazi zituzten elkarrekin, 1978an eta 1982an. Izan ere, txapelketen aldekoa zen, soinu joleak eta pandero joleak ezagutzera emateko bide egokitzat jotzen zituelako: "Txapelketa beharrezkoa da, nire iritziz. Hor azaldu behar duen batentzat, azaltzeko modurik onena horixe da. Bestela, izena egitea asko kostatzen da. Norberaren herrian ezagutuko dute, baina besteetan? Aldiz, txapelketa batera jende asko joaten da, leku askotatik joan ere".\n1998an, peritonitis baten ondorioz erretiratu berria zelako, ETBk omenaldia egin zion, baina osatu egin zen, eta harrezkero sarri aritu zen kantatzen eta panderoa astintzen. 2001ean Lajarekin osatzen zuen bikotea utzi zuen, nahiz eta gerora ere elkarrekin behin baino gehiagotan aritu ziren.\n↑ «Panderoa jotzen hasi zeneko kontuak - Ahotsak.eus» ahotsak.eus (Noiz kontsultatua: 2019-11-05).\n↑ a b c d e f Lizarralde, Mikel. Ramon Zubizarreta 'Landakanda' pandero jolea hil da. Berria, 2021eko irailak 25, CC BY-SA 4.0, berria.eus (Noiz kontsultatua: 2021-09-25).\n↑ Ramon Zubizarreta 'Landakanda' pandero-jotzaile azkoitiarra hil da. Urola Kostako Hitza, 2021eko irailak 25, urolakosta.hitza.eus (Noiz kontsultatua: 2021-09-30).\n↑ «Ramon Zubizarreta:1932an Landakanda baserrian jaioa» (Bideoa) Ahotsak.eus (Noiz kontsultatua: 2016-8-9).\n↑ a b Erostarbe, Gorka. Pandero bat, irrintzi bat. Berria, 2011ko azaroak 25, CC BY-SA 4.0, berria.eus (Noiz kontsultatua: 2021-09-30).\nIbargutxi, Felix «Landakanda, biografia merezi duen pandero-jolea», Diario Vasco, 2011-11-26.\nOrriaren azken aldaketa: 1 urria 2021, 08:30.


Kanpoko desfibriladoreen, araudiaren, ikastaroen eta desfibriladoreen mantentze lanak\nKardioprotatutako espazioetarako zerbitzu integrala\nSalvaVidas proiektua\tCardioprotegidos espazioak Urriaren 15 2008\t Ikusia 13603\nKardioprotejatutako espazioen kudeaketa zerbitzu integrala zure desfibriladore guztiak urteko 365 egunetan egoera ezin hobean lan egiteko behar duzun guztiarekin.\nDEA desfibriladoreentzako gure zerbitzu integralak kardioprotejatutako espazio bat erabilera baldintza ezin hobetan instalatzeko eta mantentzeko beharrezko urrats eta ekintza guztiak biltzen ditu. Horrekin batera, gure bezeroentzako langileen kostuak murrizten ditugu gure zerbitzu integrala.\nA integrala zerbitzu alokairu forma cardioprotection bertan kudeaketa eta instalazioa, desfibriladore osoa, kabinete, seinaleztapena, aseguruak erantzukizun, administrazio-prozedurak, mantenua eta giza langileen prestakuntza barne hartzen desfibriladore erabili, guztiak barne beharrezko ordezko piezak, larrialdi dei automatikoak 112 gailua gain, elektrodoak edo bateriak eta guztiak erosoa hileko kuota bat josia, gastu edo ezusteko gabe adabaki.\nKanpoko desfibriladoreen instalatzaile homologatuak gara Espainia osoan\nAlokairua espazio publikoak eta pribatuak babesteko modalitate ezin hobea da. Gure alokairua epe luzerako alokairu kontratua da, desfibriladorea eta gailuak instalatzea barne hartzen dituen hileko kuota finkoa, prozedura eta gastu guztiak erabiltzearekin eta mantentzearekin lotuta. desfibriladorea, kardioprotektatutako espazioan instalatutako osagarriak barne.\nHoteletan, merkataritza zentroetan, kirol guneetan, futbol zelaietan, hirietan, geltokietan, desfibriladoreak enpresa, eraikin, auzo komunitate edo etxeetan desfibriladoreak instalatzeko alokatzeko formulak ditugu. Kardioprotejatutako espazioen instalatzaile ziurtatuak gara, desfibriladoreak eta autonomia erkidego bakoitzeko araudian jasotako osagaiak instalatzen ditugu.\nZer barne hartzen du kardio babestutako espazioen zerbitzu integralak?\nDagoeneko kardio-babeseko instalazioak badituzu edo desfibriladore berria zure enpresan edo eraikinean instalatu nahi baduzu, AED desfibriladoreentzako gure zerbitzu integralak kanpoko desfibriladore osoarekin erlazionatutako kostu guztiak barne hartzen ditu, bateria ordezkatzearen kostuak barne. desfibriladorearen armairua edo erakusleihoa, ILCOR kokapen ofizialaren eta algoritmoaren seinaleztapenaren kostua barne hartzen duen zerbitzua.\nZure aholkularitza eta aholkularitza zerbitzuaren bidez bizi zaren autonomia erkidegoko desfibriladorearen deskarga eta erregistroa kudeatzen laguntzen dugu. Gainera, enpresan 8 pertsonentzako kanpoko desfibriladore baten erabilerari buruzko ikastaro homologatuarekin trebakuntza ere eskaintzen du. , prestakuntza ikastaroarekin linean gainontzeko langileentzat (Mugagabea), erantzukizun zibileko asegurua 10 milioi eurokoa\nKardioprotejatutako espazioetarako gure zerbitzu integralaren errentagarritasuna\nDagoeneko kardioprotektatutako espazioa baduzu eta hornitzaileak aldatu nahi badituzu, bisita bat egingo dizugu instalazioa ebaluatzeko eta aurrekontu pertsonalizatua prestatzeko.\nKontuan izanik kardioprotektatutako espazio osoaren alokatzeak denboran espazio bat kardioprotejatzeko beharrezkoak diren gailu eta zerbitzu guztiak barne hartzen dituela, gailu guztiak erabilera baldintza egokietan mantentzea barne, eta desfibriladorea erostearen kostuekin alderatzen dugu. bere osagarriak, instalazio, mantenimendu, administrazio prozedura, aseguru zibilak edo baterien iraungitze gastuak, adabakiak eta elektrodoak aldatzea, guztiak alokatzea kontratatu nahi dugun aldi berean aurrezten dugu alokairuaren aldeko erosketa zuzena.\nSalvavidas proiektuak gure hornitzaileekin erosketa eta zerbitzu kopuru handiak negoziatzerakoan lortutako beherapenak gure bezeroaren kuotan aurreztuko dira.\nGure osagai eta gailu guztiak, hala nola desfibriladoreak, kalitate goreneko jatorrizkoak dira CE markarekin, nazioarteko nazioartean egiaztatutako eta aintzatetsitako lehen markako gailuak, denboran zehar onartutako eta erabiltzeko gailuak.\nKanpoko desfibriladoreen ezaugarriak, kardiobordaketa zerbitzu integralean sartuta\nDesfibriladoreen fabrikatzaile nagusien desfibriladore guztiak ditugu, alokairuan sartzen diren desfibrilatzaile eramangarriak dira desfibriladore Zoll AED Plus eta Desfibriladore Zoll AED 3, bi arrazoi garrantzitsu aukeratuta, ezaugarri edo ezaugarri teknikoengatik eta erraz manipulatzeko.\nHandiko bereizmen handiko koloreko ukipen-pantaila, urrats bakoitzeko informazioa.\nHelduen eta pediatriako adabaki berdina, zuzeneko botoia Helduen eta Pediatrikoen artean aldatzeko.\nDEA / DESAk lurrean bertikala izaten jarrai dezan, urratsak hobeto ikusteko.\nUneoro WiFi bidez konektatuta eta egoera zentraleko ekipamenduei, bateriari eta elektrodoei buruzko berri emanez.\nDeskargatu datuak, online erabileraren kasuan, gertaerak azkar ahalik eta azkarren bidaltzeko.\nPatch CPR hobetutako laguntza osoaren bidez, ahots-mezuak adieraziz, konprimiak zuzenak badira edo gogorragoa sakatu behar badute. Koloreen neurketa-barra pantailan konpresioak egiaztatzeko.\nGaixoaren ezegonkortasunaren alta egokitzea, Joules gehiago deskargatzen du pertsona tamaina handiagoak baditu eta pertsona gutxiago badago.\nFuntzio pediatriko adimentsua\nBateria luzea 5 urte.\nLehenengo esku-hartzitzailea, guraizeekin.\nZuzen Biphasic Wave\ndesfibriladore kokalekua mobile izango bada, edo, besterik nahi leasing formularioa desfibriladore bat erosteko edozein osagarri gabe, ondoren informazioa zabaltzeko dezakezu edo aplikatu zuzenean uneko sustapena prezioa alokatzeko eskaintza bat da. Adibidez, ibilgailuen desfibriladoreak.\nDesfibrilatzaile baten bila bazabiltza, bereziki, sartu gure kanpoko desfibriladoreen katalogoa, non merkatuan saltzen denena aurkituko duzu, eska iezaguzu informazio eskaera edo defibrillatzaileen modelo eta ezaugarriei buruzko zalantzak kontsultatzeko.\nCCAA guztietan onartutako kardio-espazio segurua izateko behar duzun guztia\nKardioprotatutako espazioaren ziurtagiria Zortzi sekzio bereizten kontrolpean dago:\nCE markatzea desfibriladore batekin, autonomia erkidegoko araudiarekin bat datorrena, aseguruak eta materialak saltzeko araudia betetzea.\nDesfibrilagailua babesten duten erakusleen instalazioa, desfibriladoreen banaketa, bat baino gehiago badago, kokaleku erraza eta azkarra duen kokapena eta seinaleztapena.\nDesfibrilazioetarako sarbide publikoan trebakuntza eta ikastaroak, autonomia erkidegoen araudiaren arabera erregulazio prestakuntza.\nIraungitze informatikoen kontrolarekin mantentzea, bai bateriak eta adabakiak, adabaki eta bateriak berritzea.\nUrteroko berritzea, derrigorrezko heziketa birziklatzea.\nDesfibriladorearen babesa eta zaintza - Erakusleihoak, zutabeak eta totemak kardioprotektatutako espazioetarako\nDesfibriladoreentzako AVIA armairuak, AVIA 100 AVIA 200, AVIA Zutabe eta Totemak, PYRESCOM SASek diseinatu eta garatutako soluzioak, CE eskakizun eta estandar guztiak betetzen dituena.\nAED desfibriladoreentzako AIVIA armairuak ezarpen ingurune desberdinetara egokitzen dira eta funtzio aurreratuak biltzen dituzte desfibriladorearen inguruan, erabilera baldintza optimoetan erabilgarri egon dadin.\nPAD (desfibrilazio sarbideko programa) egoerari erantzuteko, 10 modeloen gama osoa Erakusleiho edo armairuak desfibriladoreen babesa eta zaintza egiteko aukera ugari eta konfigurazio aukerak eskaintzen ditu beharren arabera.\nDesfibrilagailurako doako irekitzea edo sarbide babestua Telefonia integratua esku libreko sistema batekin konfiguratutako larrialdi-telefonora (RTC, GSM) deitzeko.\nAire girotuaren berokuntza, aireztapen eta tenperatura kontrola. Instalazioen kontrol automatikoa eta automatikoa Internet bidez.\nHutsuneen argazki zaintza eta desfibriladore egoeraren monitorizazioa.\nIkuskizunaren aurrealdean adierazpenen, testuen eta logotipoen aurrean pertsonalizazioa kudeatzen dugu\nAurrealdeko itsasgarriak, biziraupen katea eta AIVIAren erabilerarekin lotutako piktogramak erakusten ditu. Itsasgarri honetan, logotipo eta testuak integratu ahal izango dira nahi den ikusizko komunikazioa lortzeko.\nKardioprotektatutako espazioentzako seinaleztapena\nAzkar kokapena desfibriladore Bihotz atxiloketa aurretik bizkortzea edo gaixoaren bizkortzea arrakasta ezinbestekoa da, non desfibriladore da modurik azkarrena markatu duten ikusmen estimulu berezi batekin. Desfibriladoreen alokairua beharrezko seinaleztapena da.\nZerbitzu integrala desfibriladoreen mantentze-lanekin eta prestakuntza barne\nGure zerbitzu integralak desfibriladorea eta instalazio osoa erabiltzetik eta mantentzetik eratorritako gastu guztiak barne hartzen ditu, baita bertako autonomia erkidegoko araudiaren arabera langileen prestakuntza barne ere.\nMantentze estandarra alokatzea: ZOLL AED PLUS, ZOLL AED 3 eta beste marka batzuk, aurrez ikusitako bisita, post-erabilera kudeaketa barne hartzen ditu.\nLaguntza eta mantentzea, beharrezko osagarriak ordezkatzea. Tel.: 900 670 112 edo 911 250 500.\n10 milioi euroko erantzukizun zibileko asegurua barne hartzen du, desfibriladoreentzako espezifikoa.\nKanpo desfibriladoreen mantentze eta eguneratzeaz arduratzen gara\nEgoera ezin hobean dagoen desfibriladore bat izateak, ondo kokatuta eta eskuragarria, gehienez 4 minutuko erantzun denbora betez, kardioprotekzio zerbitzua askoz ere eraginkorragoa bihurtzen du.\nIraungitze informatikoa kontrolatzea, egiaztatzea eta datuak deskargatzea\n- Iraungitze digitalaren kontrola, horren bidez, abisu bat bidaltzen zaionean bere ordezkoa jarraitzeko.\n- Desfibriladoreen egiaztapen periodikoa, abisu entzungarria denean, arazoak izanez gero\n- 24 orduko hutsegitearen kasuan, kortesia desfibriladore bat bidaltzea\n- Mantenimendu integrala ordezko piezen barne\n- Erabiltzeko eta datuen deskargen kasuan kudeaketan sartzen da\nKardioprotejatutako espazioaren seinaleztapen guztia egiaztatzen duen eguneratzea, erakusleihoa, gure zerbitzuan ere sartzen da.\nKardioguneetako espazioetarako kudeaketa, prestakuntza, mantentze eta instalazioetarako kontratua\nOinarrizko paketea desfibriladorearekin kardioprotejatutako espazioetarako\nProyecto Salvavidas-ek ziurtatutako "Cardioprotected Space" -ren alokairua elementu hauek biltzen dituen zerbitzu-pakete bat da:\nHelduen eta pediatriako desfibriladore osoa.\nMantentze eta lotutako gastu guztiak\nAdabaki aldaketa (erabilera edo iraungitzeagatik)\nBateria ordezkatzea (higadura)\nSeinaleztapenaren joko ofiziala\nSVB algoritmoaren kartela\n24h laguntza zerbitzua\n10 desfibriladoreen erantzukizuneko asegurua milioika eurotan.\nSPACE CARDIOPROTEGIDO (plaka, biniloa, dokumentazioa, logotipoaren erabilera ...)\nWebguneetan izena ematea: www.sos-112.eu - www.cardioprotegidos.es\nAutonomia erkidego bakoitzeko erregistroan aholkulariak\nAutonomia-erkidegoak onartutako prestakuntza\nOinarrizko totem paketea AIVIA erakusleihoarekin\nProyecto Salvavidas-ek ziurtatutako Cardioprotected espazioaren alokairua elementu eta gailu hauek biltzen dituen zerbitzu paketea da:\nHelduen eta pediatriako kanpoko desfibriladore osoa\nAIEX erakusleihoarekin larrialdi deia 112-rekin\nKanpoko desfibriladoreentzako Totem\nDesfibrilagailua eta instalazioa erabiltzearen kostuak mantentze lan guztiak\nOinarrizko ikuskizun onartua\nDesfibriladoreen erantzukizuneko asegurua\nAutonomia erkidegoan izena ematea\nOinarrizko paketea erakusleihoarekin eta larrialdi deietarako 112-i buruzko tona pertsonalizatuarekin, 8 pertsonen onarpenarekin eta 100%\nZure AED desfibriladorearen abantaila ekonomikoak, fiskalak eta kudeaketa\nKardioprotektatutako espazioak alokatzeak gailu guztiak eskuratzea barne hartzen du, kardioprotektatutako espazioa erabiltzearekin eta mantentzearekin lotutako gastu guztiekin batera. Ez du hasierako inbertsiorik behar, eta hileko zerga kengarri erosoan eta osorik.\nLikidezia gehiago izatea, kardioprotektatutako espazioarekin lotutako gastu finkorik edo ustekaberik gabe. Hileko kuota finkoa desfibriladorearen amortizazioa suposatu gabe. Arreta pertsonalizatua 24/7\ndesfibriladorea eskaintzen du\ndesfibriladoreen kudeaketa integrala


Perretxikoak - Mercado de Abastos Merkatua\nUdazkena heldu da eta honekin batera denboraldiko erreginak: perretxikoak.\nUne honetan euren momentu onenean daude. Urtaroko tenperaturek eta hezetasunak, mimo osoz, kalitate hoberenera iristeko beharrezkoa den guztia eskaintzen diete.\nHainbat zapore eta usain ezberdineko mota ugari daude. Hau dela eta, osagai preziatuenetako bat bihurtu dira munduko sukalde hoberenetan.\nPerretxikoen aniztasun handiaren barnean, pozoitsuak badaude ere; beraz, beharrezkoa da segurtasun neurriak hartzea.\nProduktu honen ezaugarri nagusietako bat bere ur kantitatea da (% 82 eta % 92 artean). Aldi berean, oso kaloria gutxi dauzkate.\nElikadura-ikuspegitik, perretxikoak onura asko dituzten elikagaia izateagatik nabarmentzen dira. Onura horien artean hauexek dira nagusienak:\nFosforo, burdina eta potasio bezalako mineral gatzak.\nZuntz kopuru handia.\nManganesoa, kloroa eta zinka bezalako elementuen oparotasuna.\nPerretxikoak, batez ere basoetan, otalurretan, irasailetan eta belardietan erreproduzitzen dira.\nGehien baloratzen diren perretxikoen artean kuletoa, edo Amanita Cesarea aipatu behar da. Mota hau hainbat gastronomo eta perretxiko-zaleen altxorra bihurtu egin da. Haritz eta gaztainondoen maldetan aurki dezakegu gure ahorako hain goxoa biguna eta urtsua den perretxiko eder hau.\nBestalde, ospetsuenak eta ugarienak diren perretxikoak, Boletus espeziekoak dira. Normalean, tamaina ederra izatera heldu daitezkeen onddo hauek hariztietan hazten dira; baita pinudien artean ere aurki ditzakegu. Irailetik aurrera ugaritzen dira.\nTRussula motako perretxikoak bereizgarriak dira ere; izan ere, “apaizaren perretxiko” edo “txano berdeko perretxiko” izenak jasotzen dituen mota honek zapore bizia eta haragi sendoa dauka. Honekin batera, urritxak, behi mihiak, esne gorriak, amanita lanpernak eta barrengorriak nabarmendu ditzakegu ere.


Esteban Irusta Mallea: 'Etsaikeriak' - Lea-Artibai eta Mutrikuko Hitza : Lea-Artibai eta Mutrikuko Hitza\nEsteban Irusta Mallea: 'Etsaikeriak'\nLehiak eta norgehiagokak egiten ez gara atzean gelditzen euskaldunok. Gure artean beti ezagutu ditugu mota guztiko lehiak eta apustuak. Norgehiagokak nagusi ziren baserritarren inguruan, batez ere. Auzotarren arteko lehia horiek ezagutu ditugu, baina zorionez, garai horiek baztertuta, ahaztuta dagoz. Gaurko gazteak ez dituzte ezagutu eta ez dute jakingo gertatu izan zirenik ere. Baina, etsaitasun horiek gaindituta baldin badagoz, eta normaltasuna nagusitzen bada, ezin da gauza bera esan beste maila batzuetan. Besteak beste, kirolaren helburu nagusia ondo pasatzea eta herritarren arteko harremanak sendotzea dira. Baina zoritxarrez salbuespen garrantzitsua dago, denok ondo ezugutzen duguna, kirolaren helburu nagusienetako bide horren kontra egiten ari dena. Kirol hori futbola da. Komunikabideek behin eta berriz, ematen dizkigute han eta hemen gertatzen diren iskanbilak. Zer nolako segurtasun neurriak hartu behar izaten dituzten, eta hala eta guztiz ere zer nolako istiluak sortzen diren. Sarri, zaleek kirolaz gozatu beharrean, arduraz eta beldurrez ibili behar izaten dute. Euskal Herriko futbol giroa ez omen da hain gaiztoa, baina ez dot uste eredu garenik ere. Talde bateko eta besteko zaleak elkartu eta hurbildu baino gehiago, urrundu eta etsaitu egiten dituela ikusten ari gara.\nFutbola bera, beste edozein kirol bezala, gozatzeko eta lagun artean ondo pasatzeko ingelesek asmatutako kirola da. Baina orain ehun urte baino gehiago sortutako kirol honen helburua guztiz aldatu da. Gaur egun, profesionalen artekoa, negozio handi bat bihurtu da. Bere inguruan dagoen giro hain gaiztoari ez diote asko laguntzen komunikabide batzuk. Alderantziz. Harrigarra bada ere, XXI. mendean badira futbola edo beste edozein gai aitzaki lez hartu eta herritarren arteko lurraldekeriak areagotzen ari direnak.


» 2011 » Maiatza Zumaiako Arraun Elkartea\nArchive for Maiatza, 2011\tBigarren eta hirugarren Euskadiko TrainerillaTxapelketan\nPublished 2011(e)ko Maiatzak 30\tAlbisteak\nLeave a Comment\tAtzo jokatu ziren Euskadiko Trainerilla Txapelketako finalak Plentzian, eta zumaiarrek ezin izan zuten banderarik dantzatu. Emakumezkoetan, seniorrak hirugarren izan ziren, eta gizonezkoetan, jubenilak bigarren.\nEmaitza batetik bestera aldea egon zen. Emakumezkoen ontziak ez zuen aukerarik izan estropadaren lehian sartzeko, eta hasieratik ibili ziren burutik urrun. Getariak irabazi zuen, eta 17 segundoko aldea egon zen garaileen eta zumaiarren artean. Bien erdian San Juan sartu zen, Getariatik 11 segundora. Lutxana izan zen laugarren; Zumaiak 16 segundo kendu zizkion.\nJubenilek, aldiz, lehia estua izan zuten San Pedrorekin. 27 ehunen azkarrago izan zen trainerilla morea. Arkote sartu zen hirugarren, Zumaiak baino 10 segundo gehiago eginez, eta laugarren Santurtzik bukatu zuen, Arkotek baino 3 segundo gehiagora.\nSan Pedro eta Zumaia lehia estu-estuan, helmugatik oso gertu. KLAUSSER\nPublished 2011(e)ko Maiatzak 23\tAlbisteak\nLeave a Comment\tHandia egin dute Zumaiako jubenilek trainerilletan: Gipuzkoako Txapelketa eta Liga irabazi. Atzo jokatu zen Txapelketa Mutrikun, eta aise bereganatu zuten herrialdeko bandera Jon Larrañagak prestatzen dituen arraunlariek. San Pedrori hamahiru segundo atera zikioten, hogeita bi Getariari, eta minutua eta hamar segundo San Juani.\nEstropada bukatu eta garaipena ospatzen zumaiarrak. KLAUSSER\nLigan ere nagusi izan dira. Zazpi estropadak osatu dute lehiaketa, eta seitan irabazle izan dira zumaiarrak. Orain, Euskadiko Txapelketan ariko dira.\nZumaiako jubenilak, atzoko lanak bukatu eta gero. KLAUSSER\nJubeniletako kide guztiak entrenatzaile guztiekin. KLAUSSER\nAtzo, beste trainerilla batek ere ordezkatu zuen Zumaia Gipuzkoako Txapelketan. Gizonezkoena hori ere, jubenilena bezala. Seniorren txapelketako finalean aritu zen, eta laugarren egin zuen, San Juan, Hondarribia eta San Pedroren atzetik.\nAtzoko argazki gehiago, hemen: https://picasaweb.google.com/Arrauner/GipuzkoakoTxapelketaMutriku22052011#\nPublished 2011(e)ko Maiatzak 21\tAlbisteak\nLeave a Comment\tGizonezkoen bi trainerillak, jubenilena eta seniorrena, Gipuzkoako Trainerilla Txapelketako finala jokatzeko sailkatu dira gaur arratsaldean Mutrikun. Bihar izango da estropada, leku berean, 10:30etik aurrera. Emakumezkoetan, seniorren ontzia finaletik kanpo gelditu da.\nJubenilek irabazi egin dute gaur, eta biharko lehiakideak San Pedro, Getaria eta San Juan izango ditu. Seniorrak laugarren izan dira, San Pedro, Hondarribia eta San Juanen atzetik. Emakumezkoetan, Getaria, San Juan, Hondarribia eta Tolosaldea lehiatuko dira Txapelketako lehian.\nGaurko sailkapenak hemen:http://www.kirolak.net/eu/competiciones.asp?cat=3&temp=13&deporte=todos&deportetmp=remo&competi=documentos&subcat=11\nPublished 2011(e)ko Maiatzak 15\tAlbisteak\nLeave a Comment\tTrainerilletako Gipuzkoako Ligako azken estropada jokatuko da goizean Donibane Lohizunen, eta Zumaiak hiru ontzi eraman ditu: gizonezkoetan, Ligan, jubenilena eta seniorrena, eta emakumezkoena, bakarra, Ligakoa hau ere. Jubenilek irabazi egin dute, atzoko arantza ateratzea lortuz (atzo Getariak aurrea hartu zien). Gaur nagusi izan dira, eta getariarrei hamazazpi segundo pasako aldea atera diete.Gizonezkoen beste ontzia, seniorrena, azkena izan da. San Juanek irabazi du, San Pedroren eta Hondarribiaren aurretik.Emakumezkoetan, bigarren sailkatu da Zumaia, getariarrengandik hamalau segundora.Datorren larunbatean amaituko da Liga. Egun berean eta leku berean (Mutriku), Gipuzkoako Trainerilla Txapelketako sailkatze estropada jokatuko dute, eta esan bezala, puntuagarria izango da Ligarako. Txapelketa igandean jokatuko da. Larunbateko estropada 16:30ean da, eta igandekoa, 10:30ean.Jubenilen trainerilla, gaurko estropadan. KLAUSSER\nPublished 2011(e)ko Maiatzak 14\tAlbisteak\nLeave a Comment\tGipuzkoako trainerillak beste estropada batean izan dira gaur arratsaldean Getarian, eta zumaiarren artean, Federazio Kopako ontziaren lana da nabarmendu beharrekoa beste guztien gainetik: irabazi egin du. San Juan B baino hamar segundo azkarragoa izan da Zumaia B.\nLigari dagokionez, eta gizonezkoekin segituz, seniorretan seigarren izan da Zumaia. San Juan, Hondarribia, San Pedro, Zarautz eta Getaria izan ditu aurretik, eta Orio eta Mutriku atzetik. Jubeniletan, bigarren izan da Zumaia, Getaria Ak, baino ia bost segundo gehiago eginda.\nEmakumezkoetan, seniorren ontziak ere bigarren egin du, honetan ere getariarren atzetik; hogeita hamaika segundoko aldea egon da bien artean.\nBihar goizean jokatuko da azken jardunaldia, 11:30ean, Donibane Lohizunen. Hurrengo asteburuan Gipuzkoako Txapelketa izango dute jokoan, Mutrikun. Trainerilletako San Telmo Sariko bigarren txanda, osorik: Zumaia A-Kaiku\nPublished 2011(e)ko Maiatzak 11\tBideoak\nLeave a Comment\tSan Telmo zozketako zenbaki saritua: 10.923\nPublished 2011(e)ko Maiatzak 8\tAlbisteak\nLeave a Comment\tZozkatu da San Telmo zozketako zenbaki saritua gaur arratsaldeko estropada amaitu eta segituan, eta saria 10.923 zenbakiaren jabeari egokituko zaio. Azalduko ez balitz hamabost eguneko epean, ordezko zenbaki saritua hauxe da: 11.258. Zenbaki irabazlearen jabeak arraun elkartetik igaro behar du, edo telefono zenbaki honetara deitu: 639769361.\nLeave a Comment\tOso goi mailakoa izan da trainerilletako San Pedro Saria, ontzien mailaren arabera aurreikusten zen bezala, eta azkenean, Urdaibai izan da azkarrena. Zazpi klubak TKE ligako klubak izan dira; azken orduan etorri ez den Hondarribia Castrok ordezkatu du. Oso lehia ederra izan da lau txandetan, eta zale ugarik gozatu ahal izan dute estropadaz.Lehen txandan Urdaibaik erraz irabazi dio Castrori, espainiarrak ziaboga batean kateatuta gelditu eta gero. Bigarrenean, Kaikuk Zumaia A menderatu du. Hirugarrenean, San Juan Zumaia baino pixka bat hobea izan da. Eta azken txandan, San Pedrok ondo irabazi dio Oriori.Sailkapena1. Urdaibai 9’56”2. San Pedro 9’59”3. San Juan 10’034. Zumaia B 10’06”945. Kaiku 10’10”966. Orio 10’10”7. Zumaia A 10’13”8. Castro 10’14”\nLeave a Comment\tGipuzkoako Trainerilla Ligako seigarren estropada jokatu dute gaur goizean Pasai San Pedron, eta Zumaiako jubenilak nagusi izan dira gaur ere, atzoko emaitza bera lortuz. Hiru segundora gelditu da San Pedro, eta 11ra Getaria A.\nGizonezkoen beste ontzia, seniorrena, zazpigarren izan da Ligan, San Pedro irabazletik minutu eta hogeita hamahiru segundora. Federazio Kopan Zumaia C izenarekin ateratzen ontzia lehiatu da Ligan.\nEmakumezkoetan, hirugarren izan da Zumaia. Getariak 25 segundo atera dizkio, eta Hondarribiak lau pasatxo. Trainerilla onenak ikusteko aukera, gaur\nLeave a Comment\tOhitura bilakatu da santelmoetan trainerilla estropada jokatzea, eta aurten ere hitzordua daukate arraun zaleek, Zumaiako Arraun Elkarteak antolatuta. Eta ez nolanahikoa. Izan ere, gaur, TKE Ligako Euskal Herriko klubak lehiatuko dira Urola ibaian. 18:30ean hasita, zortzi ontzi izango dira uretan: Urdaibai, Kaiku, Hondarribia, San Juan, San Pedro, Orio, Zumaia A eta Zumaia B. Euskadiko Txapelketaren aurrerapena dela esan daiteke, zortzi horietako asko izango direlako lehiaketa horretan. Lau txandetan banatuko dituzte: Urdaibaik Hondarribia izango du aurkari, Oriok San Pedro, San Juanek Zumaia B, eta Kaikuk Zumaia A. Txandak zein ordenetan aterako diren eta ontzi bakoitzak zein kale izango duen estropadaren aurretik zozkatuko dira. Lehia berdindua izango dela aurreikusten da. Edonor izan daiteke garailea. Oso tarte txikian ibiliko dira ontziak. Bizkaiko bi ordezkariak, Urdaibai eta Kaiku, oso indartsuak dira, eta beraien artean dagoen afera pizgarri izango da batak besteari irabazteko. Duela aste pare bat, Urdaibai izan zen onena Euskadiko Batel Txapelketan, baina segundoa ere ez zion atera Kaikuri. Gipuzkoarrak ere sendo dabiltza; batez ere, Hondarribia eta San Juan. Herrialdeko trainerilla Ligan bien artean banatu dituzte orain arteko garaipenak. Baina San Pedro ez dabil urruti, eta Zumaiak ere erakutsi du baduela gaia onenen artean ibiltzeko. Zumaia B, gainera, nagusi da Federazio Kopan, parte hartu duen estropada guztietan garaile izan delako, atzokoan izan ezik. Orio ere goruntz doa, eta aurreko igandean, asko gerturatu zitzaien Hondarribiari eta San Juani. Asteburu bete-betea dute arraunlariek. Atzo arratsaldean herrialdeetako ligetako estropadak jokatu zituzten, eta gaur goizean ere bai –bizkaitarrek Ondarroan, eta gipuzkoarrek Pasai San Pedron–, eta arratsaldean Zumaiako estropada. Pentsa daiteke arratsalderako azken indar aleekin iritsiko direla arraunlariak, baina horrek ez du eraginik izango lehiaren ikusgarritasunean. Ikusirik TKE Ligako ontziak direla denak, aparteko gogoa izango dute elkarri gailentzeko. Oso maila altuko estropada da, eta arraunlariarentzat pizgarria izango da maila ona ematea. Arraunaren festa handia aurreikusten da. Ekimen gehiago zaleentzat\nEstropada ikusteaz gain, zaleek beste aukera batzuk ere izango dituzte. Arraun Elkarteak, urtero bezala, San Telmo zozketa antolatu du, eta zenbakiak saltzen ibiliko dira Elkarteko kideak. Endañeta dendarekin elkarlanean osatu dute saria, eta zozketako garaileari hainbat produktu egokituko zaizkio. Hori gutxi ez, eta Hiru Ezkur dendak ere osatu egin du otarra, salgai izaten dituen hainbat jakirekin. Zozketa gaur arratsaldean izango da, estropada bukatu eta gero. Horretaz gain, arraun zaleak ‘Ttaup,Ttaup’ DVDa eskuratzeko aukera ere izango du. Eneko Dorronsoro zumaiarrak egindako dokumentala da, eta bertan Zumaiako arraunlariek 2007ko denboraldia nola osatu zuten kontatzen du, hasi denboraldi-aurretik eta azkeneko estropadara arte. Iazko Donostiako Zinema Jaialdian aurkeztu zuen, eta arrakasta handia izaten ari da. Next Page »\tBabesleak\nIdoia(e)k Emakumezkoei arraunean hasteko deialdia bidalketankudeatzailea(e)k Bazkide egiteko aukera, opariak… bidalketanGalderak(e)k Bazkide egiteko aukera, opariak… bidalketaniel(e)k “Estropada latza” bidalketanitzurun(e)k Zumaia dotore Camargon: seigarren bidalketan 2011(e)ko Maiatza


2022ko urtarrilaren 26an, asteazkenean, 18:30ean egin herri kontseiluaren bilduma - Hendaye\nBi mila eta hogeita bigarren urtean, urtarrilaren 26an, asteazkenarekin, bildu da, 18:30ean, Herri Biltzarra, Kotte Ecenarro auzapezaren lehendakaritzapean.\nBERTARATUAK: ECENARRO j. (auzapeza), – KEHRIG COTTENÇON and., TRANCHE j., BUTORI and., IRAZUSTA j., COTINAT and., ARRUABARRENA J., LEGARDINIER and., GRABIÈRES j., MOUNIOS ADURRIAGA and. (Auzapezordeak) – PELEGRIN ARAMENDY J., CAMACHO SATHICQ and., BERNARD j., MANTEROLA j., TARIOL j., AIZPURU and., ARZELUS ARAMENDI j., NAVARRON and., BEAUFORT and., EIZAGUIRRE j., ROMAN and., HARAMBOURE and., LABEAU and., JEHAN j., CEZA and., DESTRUHAUT j.,\nHIRIBARREN and., BARRERO and., BALANZATEGUI j., ESTOMBA and. eta SALLABERRY j.,\nAHALORDEAK: MARTIARENA-GARAT jaunak NAVARRON andreari, POUYFAUCON jaunak DESTRUHAUT jaunari.\nDeialdiaren eguna: 2022ko urtarrilaren 19a.\nI – 2021EKO ABENDUAREN 16KO HERRI KONTSEILUAREN BILKURAREN AKTA ONARTZEA:\nAuzapez jaunak, 2021eko abenduaren 16ko bilkuraren bilduma COTINAT andreari, bilkura idazkari den bezainbatean, irakur dezan galdegin dio.\nAUZAPEZ JAUNAK: eskertzen dizut, COTINAT andre hori. Akta horretaz zer erranik ez baduzue, onar dezazuen eskatzen dizuet.\nHitza GRABIÈRES jaunak du.\nGRABIÈRES JAUNAK: Auzapez hori, zure baimenarekin, bozkatzeari ekin aitzin, zehaztapentxo bat nahi nuke ekarri kontseiluaren azken bilkuran aipatu genituenaz. Akta honen alde bozkatuko dut, noski, nahiz eta ulertzera uzten duen une batean gezurra erran ez baina errealitatea desitxuratu edo egin nuela. Gerokoak kontuan hartzerik ez denez, noski, orain nahi diot Céline COTINAT hauteskideari eskertu ondoren izan zen udal bulegoaren bilkuran barkamena eskatu izana.\n001.2022 – HERRI KONTSEILUAK EMAN ORDEZKARITZAZ AUZAPEZAK HARTU ERABAKIAK\nAUZAPEZ JAUNAK: gai hau auzapezaren erabakietaz da.\nGalderarik ez bada, kontuan har dezazuen eskatzen dizuet.\n002.2022 – LANPOSTU IRAUNKORREN ZERRENDAREN 1. ALDAKETA\nDeliberamendu hau 5 lanposturen sortzeari buruzkoa da; urte osoko kontratatze nagusien programatze urraspide batean sartzen da.\nUrraspide honen helburua hil bakoitzean lanpostu sortze honen edo bestearen gainera behin eta berriz etorri behar ez izatea da, urte osoan eginen direnak aitzinetik ikusiz.\nHerri Kontseiluari honako hauek erabaki ditzan proposatu zaio:\n2022ko apirilaren lehenetik goiti lanaldi osoko lanpostu iraunkor horiek sortzea,\nlanpostu horiek funtzionario bat edo kontratupeko langile bat kontratatuz bete ahalko direla,\nauzapezari baimena ematea dosier horri loturiko dokumentu oro sina dezan eta kontratatzeak egin ditzan,\nproposamen guztiak onartzea.\n003.2022 – DIRULAGUNTZA ESKAERA ZIBERSEGURTASUN IBILBIDE BATERAKO, ETA INFORMAZIO SISTEMAREN SEGURTASUN PLAN BAT PLANTAN EMATEA\nDeliberamendu hau zibersegurtasun ibilbide baterako dirulaguntza eskaera bati eta informazio sistemaren segurtasun plan bat plantan emateari buruzkoa da.\nAuzapez jaunari dirulaguntza eskaera hori eta horri lotu dokumentu oro sinatzeko baimena ematea proposatu zaio Herri Kontseiluari.\n004.2022 – HENDAIA TURISMO & MERKATARITZA – 2022KO HASTAPENEKO AURREKONTUA\nHendaia Turismo & merkataritza IMEParen zuzendaritza batzordea honako egun hauetan bildu zen:\n2021eko azaroaren 18an, 2022ko urtealdirako aurrekontu orientabideen eztabaidatzeko;\n2021eko abenduaren 14an, eta aho batez onetsi zuten 2022ko urtealdirako hastapeneko aurrekontua;\nAurrekontu horrek IMEParen 2017–2022 marketin estrategia zehazten du, Hendaiako Herriko Etxeak eta Hendaia Turismo & Merkataritzak 2017an sinatu zerbitzu publikoaren ordezkatzeari jarraikiz.\n2022ko funtzionamendu atalaren aurrekontua 1.573 370 €koa da.\n2022ko inbestimendu atalaren aurrekontua 124 227 €koa da.\nHerri Kontseiluari proposatu zaio, Turismo kodearen R 133-15 artikuluak agintzen duenari jarraikiz, onar dezala Hendaia Turismo & Merkataritza IMEParen 2022rako hastapeneko aurrekontua.\nAHO BATEZ ONETSIA – COTINAT andreak ez bu bozkatu.\n005.2022 – «TÉLÉTHON» ERAGIKETA VARIÉTÉS ZINEMAGELAN\nHonako hau proposatzen dizuet 130 euroko dirulaguntza hau onartzea.\n006.2022 – «VARIÉTÉS» ZINEMAGELA – PREZIOEN INGURUKO OSAGARRIA\n007.2022 – GORRENTZAKO ETA ENTZUMEN URRIKOENTZAKO TELEFONO BIDEZKO ETA LEKUAN BERTAKO HARRERA – EUSKAL HIRIGUNE ELKARGOAK ESKAINI ZERBITZUE BALIATZEKO HITZARMENA\nMANTEROLA JAUNAK: gaineratu nahi nuen herri kontseiluaren bilkura agiri hau ez dela, ohartuko zineten bezala, zeinu hizkuntzan idatzia.\nEz da hala asmo politikoaren ondorioz, noski, ezpada kontratua zuen sozietateak erran zigulako ezin zuela hala egiten jarraitu.\nHalatan, bada, prozedura egokituko merkatu deialdi bat (PEM-MAPA) egin dugu eta zerbitzua hartu ahalko duen enpresa baten xerka gabiltza; ahal bezain laster ekinen zaio zerbitzuari berriz ere.\n008.2022 – HELGARRITASUN BATZORDEA – 2021EKO JARDUERA TXOSTENA\nTXOSTENGILEA: Laurent PELEGRIN-ARAMENDY j.\n009.2022 – PREZIOEN ALDAKETA – GAZTELU ARETOA\n«Gaztelu aretoa» herriaren eraikina alokatzeko tarifak 2021eko martxoaren 31ko herri kontseiluaren bilkuran onartu ziren.\nEgitura horren funtzionamenduan hartu dugun esperientziak erakutsi digu diru sartzeak dakartzaten ekitaldietarako erabaki ziren tarifak gutxitan egokitzen direla elkarteek egiten dituzten diru sartzeekin. Gogora dezagun ekitaldietarako ezarri genuen tarifa 500 €koa dela areto bakoitzaren eguneko alokairurako eta orduko 35 €koa udal teknikari bat aritu dadin.\nHonako tarifa berri hauek proposatzen ditugu, areto bakoitzerako, nagusiki Hendaian aritzen den elkarte batek edota Hendaiako ikastetxe batek antolatu ekitaldietarako:\nJardunak EZ BADU DIRU SARTZERIK:\nareto bakoitzaren eguneko tarifa finkoa ………………….……………………..50 €\nareto bakoitzaren asteburuko tarifa finkoa …………………….…………..100 €\nJardunak DIRU SARTZEA BADU:\nareto bakoitzaren egun erdiko tarifa finkoa ………………………….…….125 €\nareto bakoitzaren eguneko tarifa finkoa ……………………….…………..250 €\nHerri Kontseiluari, kopuru horiek onar ditzan proposatu zaio, 2022ko otsailaren lehenetik goiti erabil daitezen, eta baimena eman diezaiola auzapez jaunari horri lotu zeinahi dokumentu sina dezan.\n010.2022 – HIRIGINTZA ALORREKO EKINTZA ETA ANTOLAKETA POLITIKA «KOSTA LERROAREN GIBELATZEARI EGOKITU BEHAR DITUZTEN» 8 ITSAS HEGIKO HERRIEN ZERRENDA ADIERAZIZ ESTATUAK EZARRI DUEN PROIEKTUA BALIDATZEKO DELIBERAMENDUA\n2021eko abenduaren 16ko gutun batez, Pirinio Atlantikoetako prefet jaunak eskatu zien itsas hegiko auzapezei lehenbailehen delibera zezatela (2022ko urtarrilaren 15 baino lehen) herriaren izena lurralde antolaketako politika publikoak kosta lerroaren gibelatzeari egokitu behar dituzten herrien zerrendan azaltzearen printzipioa onartzeari buruz. Gobernuak jakitera eman dituen helburuen arabera, 2022ko otsaila amaitu aitzin eman behar den dekretu baten prestaketari loturik da urraspide hori.\nGaldetze horren printzipioa ezin eztabaidazkoa bada ere, harrigarri da, ordea, urgentziazko prozesu batean agertzea, hautetsiei behar beste informazio eman gabe jokoan direnetaz, eta ondorioak ezin neurtuz ere.\nKontuan har dezala Estatuak Hendaia zerrenda horretan sartzeko egin proposamena,\nGogoan har dezala Estatu Kontseiluak zehaztu zuela ezen Lurralde Kolektibitateen Kode Nagusiaren 2121-29 artikuluak: «ahalmena ematen diola Herri Kontseiluari herriaren interes publikoko gai orotaz erabakitzeko, gai hori ez bada legez Estatuaren esku edo beste pertsona publikoren esku eta ez bada auzapezari eman ahalen gainean aritzen».\nOraingo honetan, lege eta araudiei jarraikiz, gaia Estatuaren eskumenetan da eta horretan ez da kontraesanik Estatuaren zerbitzuek eskaini aurkezpenean.\nHalatan, bada, Estatuaren proposamena ezin errezibituzkotzat eman dezazuela eskatzen zaizue, hartuko liratekeen engaiamenduen ondorio juridiko, tekniko eta diruzkoak ongi ezagutzeko behar diren elementurik ez zaigulako aurkeztu.\n7 BOZ AURKA: DESTRUHAUT j., HIRIBARREN and., POUYFAUCON j., BARRERO and., BALANZATEGUI j., ESTOMBA and. eta SALLABERRY j.,\n6 ABSTENTZIO: COTINAT and., LEGARDINIER and., MARTIARENA GARAT j., MANTEROLA j., ARZELUS ARAMENDI j., NAVARRON and.\n011.2022 – HENDAIAN IGERILEKU BERRIA ERAIKI ETA USTIATZEKO OBRAGINTZA LAGUNTZA – 1. GEHIGARRIA\nHendaiako igerilekuaren berreraikitzearen dosierrak dakartzan dokumentuen prestatze eta aztertzeari ekin eta merkatuaren titularrak erran digu eguneratu behar dituela 2015eko egingarritasun dokumentuak testuinguru tekniko eta diruzkoetara egokitzeko eta, halatan, bere zeregina fidagarri egin ahal izateko.\nHorrez gain, obragintzaren zeregina elementu ahal bezain zehatzen gainean abian eman ahal izateko, titularrak egingarritasun/aitzinegitarau elementu horiek estrapolatu eta sakondu beharko ditu alde funtzionalak, teknikoak, hirigintzakoak eta diruztapenekoak kontuan hartzen dituen programa tekniko zehatz baten bidez.\nNegoziatu eta gero, zerbitzu hori 10 200 € ZG dela kalkulatu du titularrak.\nHastapeneko merkatua, zati guztiak barne, 69 250 € ZG zenez, oraingo gehigarri honek % 14,73 gehitzen dio hastapeneko merkatuari.\nHerri kontseiluari proposatu zaio onar dezala gehigarria goian erran bezala eta auzapez jaunari baimena eman diezaiola 1. gehigarri hori sina dezan.\nHENDAIAN, 2022ko urtarrilaren 28an\nHERRIKO ETXEAN AFIXATUA: 2022-01.28an


Gatazkak etenik ez Kaxmirren | Mundua | Berria\nGatazkak etenik ez Kaxmirren\nIndiak lurraldearen jabego osoa aldarrikatu du. Urtarriletik, hamabi zibil, segurtasun indarren 38 kide eta 95 independentista hil dira atentatuetan, borroken eta operazioen ondorioz\nKaxmirgo emakume batzuk, negarrez, hildako independentisten hiletan, atzo. FAROOQ KHAN / EFE\nEgoera latza dute Kaxmirren. Protesta bati hileta batek jarraitzen dio, eta hileta bati, protestak. Horrela bizi izan du egunerokoa Kaxmirko jendeak azken 70 urteetan, India eta Pakistan independente bihurtu zirenetik. Istiluak, ordea, areagotu egin ziren Burhan Wani 22 urteko gaztea hil zutenetik. 2016ko uztailaren 8an hil zuen Indiako Poliziak. Wani Kaxmirko independentziaren aldeko militantea zen, eta hil eta gero mugimenduaren ikur bihurtu zen. Haren hilketak Kaxmirren aspaldi ikusi gabeko istiluak ekarri zituen, eta gazteek Poliziarekin edukitako liskarrak eguneroko ogia izan ziren hainbat hilabetez. Indiako Gobernuak segurtasun neurri handiak ezarri zituen han.\nJoan den neguan, liskarrak baretu ziren, baina udan indarkeriak berriz hartu du protagonismoa Kaxmirren. Bost pertsona hil ziren igandean, independentisten eta Indiako Armadaren arteko borroka batean, Awneeran, Kaxmirko udako hiribu Srinagarren ondoan. Hildakoak hiru independentista eta Indiako bi soldadu ziren. Hilketen oihartzuna independentisten belarrietara iritsi bezain laster, protesta martxa bat egin zuten hilketak gertatu ziren tokiraino; Indiako Poliziak tiroz erantzun zien, eta pertsona ugari zauritu zituen. Abuztua hasi denetik, hamazazpi pertsona hil ditu Indiako Poliziak Kaxmirko gatazkan.\n1947an lortu zuten Indiak eta Pakistanek independentzia: Britainiako Inperioaren menpe egoteari utzi, eta independente bihurtu ziren. Aurten, hortaz, 70 urte dira estatu direnetik, eta atzo Pakistango independentziaren urteurrena ospatu zuten. Emanaldi askotariko eguna izan zen atzokoa Islamabad hiriburuan, eta hegazkinen erakustaldiak eta su artifizialak izan ziren, besteak beste.\nUrteurren hori, ordea, Kaxmirko gatazkaren hasierarena ere bada. Izan ere, Indiako eta Pakistango estatuen sorreran daude gatazkaren erroak. Inperioaren garaian, kolonia bera osatzen zuten bi lurraldeek. Independentzia lortu ostean, bi herrialdeen artean muga bat ezarri zuten, eta Kaxmirko lurraldea hiru estaturen artean banatu —Txina ere zati baten jabea da—. Gaur egun, Jammu eta Kaxmir izeneko estatua da, eta gehiengoa Indiaren menpe dago. Biztanle gehienak musulmanak dira, baina agintariak, hinduak. Sei eskualdek osatzen dute: Jammu, Kaxmir, Ladakh, Giglit, Baltistan eta Aksai Chin. Indiak lurralde osoaren jabe dela aldarrikatu du. Pakistanek, aldiz, etorkizuna bertako herritarrek erabaki behar dutela. Lurraldeaz jabetzeko hiru gerra izan dituzte Indiak eta Pakistanek: 1947an, 1956an eta 1971n. 1990eko hamarkadan, Kaxmirko Nazio Askapenerako Frontea sortu zuten independentistek talde islamiar batzuekin batera, Indiari aurre egiteko.\nIstiluz betetako uda\nUztailean ere hildakoak eragin dituzten hainbat istilu gertatu dira. Independentisten eta segurtasun indarren arteko tiroketan harrapaturik geratu eta gero, zazpi pelegrin hil eta beste hamabost pertsona zauritu ziren uztailaren 10ean. Hildako gehienak emakumeak ziren. Himalaiako Anantnag santutegitik bueltan 50 pelegrin zetozen autobusez, eta tiroketan harrapaturik geratu ziren. Indiako Gobernuak salatu zuen independentistek egindako erasoa izan zela, baina Kaxmirko hainbat militante independentistak erasoa gaitzetsi zuten: «Erasoa Kaxmirko balioen aurka doa». Hala ere, Srinagarko aktibista talde batek erasoaren ikerketa independente bat eskatu zuen, Kaxmirko «gerra zikinaren» parte izan dela argudiatuz. Burhan Waniren hilketaren urteurrenetik bi egunera izan zen Pelegrinen hilketa.\nUztailaren 8an, Indiako Poliziaren kontrolez eta alde zaharrerako bidea debekatzen zuten hesiz josirik esnatu zen Srinagar. Polizia ugarik hiriko gune estrategikoenak hartu zituzten istiluak kontrolatzeko asmoarekin, baina ezin izan zituzten liskarrak eragotzi. Gazteen armak: harriak; Poliziarenak: perdigoiak. Kaxmirko beste hiri batzuetan ere oroitu zuten Wani, eta zazpi pertsona hil zituzten Indiako Segurtasun Indarrek Pakistango aldean,eta beste bi pertsona Indiaren mendeko Kaxmirren.\nJazarpena eta umiliazioa\nEgunero umiliatuta sentitzen da Kaxmirko jendea Indiako Segurtasun Indarren aldetik, eta Muffazar Wani joan den urtean hil zuten ekintzailearen aitak Al Jazeera komunikabideari esan dio gazteek gutxi dutela galtzeko, eta asko irabazteko: «Pairatzen dugun jazarpen izugarriagatik, jendeak jadanik pentsatzen du hobe dela euren buruak sakrifikatzea, beren ama eta anai-arrebek sufritzen dituzten umiliazioak onartzea baino». Apirilean, zortzi hildako izan ziren protesta batean, Indiako Poliziak gizon bat konboi batera lotu zuen, manifestariek harriak botatzea galarazteko.\nLiskarrek 140-180 hildako eta 10.000tik gora zauritu utzi zituzten. Ehunka gazte dira ikusmena guztiz edo partzialki galdu dutenak. Gobernuz kanpoko hainbat erakunderen arabera, Poliziak jaurtitako perdigoiak dira eragileak, haietako askok gazteen begiak izan dituztelako jomuga. Javaid Jawad ekintzaileak adierazi du ez dagoela zifra zehatzik, baina «ehunka» gazte direla kaltetuak, eta gero eta gehiago direla egunak joan ahala.\nIndiako Barne Ministerioaren txosten baten arabera, urtea hasi denetik hamabi zibil eta segurtasun indarren 38 kide hil dira atentatuengatik urtarrila eta uztaila bitartean, eta 95 matxinatu hil dituzte Indiako Poliziak eta armadak.


Oianeder | Oianeder Txiki | Osinaga\nKoxkorra da benetan etxea Osinagarako bide ertzean Oianeder baserriaren alboan dagoen hau. Diotenez, ikaztegi edo egur ikatzaren biltegi izana antzina, aldamenean sutegia zuela eta ermentari baten lantegia berau. Ikatza, esan beharrik, baso eta oihanetatik mando gainean eraitsi (ohar Oihaneder izenaz) eta hortik banatzen edo hor saltzen zuten, agidanez.\nGerora, baserri bilakaturik ageri zaigu eta bertan Patxi “Bakailo”, gerratik zetorkion izena hain zuzen. Ameriketara joan zen artean sasoiko zelarik. Bertsolaria ere bazen Patxi Bakailo. Aski ezagunak dira bere zenbait bertso. Bata, aipatuko dut, alaba jaio eta auzoko etxekoandreari, berria adieraziz, etxeko leihotik bota ziona:\n“Bertsoa botako det\nbart gure etxe ontan\nalaba jaio da;\niñork nai badu etorri\nPatxi Bakallo da”.\nEta bestea, Zikuñagako ermitaren parean idien aurretik zihoala ijito emazteki bati luzatu ziona:\n“Goizian jeiki eta\niñun ezer senti badu,\nEz ahal zuen ulertuko, bestela...\nOndoren, Domingo Iraola eta familia bizi izan ziren hor. Eta azkenik, Domingoren alaba Justina, morroia eta neskamearekin. “Hiru bat behi, soro, belardi, untxi eta oilo eta baratze ederrez hornitua ezagutu gendun” dio auzoko Iñaxiok.\nJustina, azken urteetan, Ameriketatik etorritako Pedro anaiarekin bizi izan zen, harik eta Pedro eta biak zahartzaroan Hernaniko Ospitalera bildu ziren arte.


Dozena bat trafiko salaketa jarri ziren atzo Araotz eta Usako inguruetan — Berbia\nDozena bat trafiko salaketa jarri ziren atzo Araotz eta Usako inguruetan\nHainbat isun jarri dira Usakorako errepidean\nKale-edanean zeuden hainbat talde ere sakabanatu dira asteburuan, baina ez da istilurik izan\nAsteburu lanpetua izan dute udaltzain eta ertzainek; kale-edanean zeuden hainbat talde sakabanatu behar izan dituzte eta trafiko urraketa ugari ere jaso dituzte.\nAsteburuan sartu da indarrean gauerditik goizaldeko 6:00ak arte kalean jende multzoak elkartzeko debekua, baldin eta bizikideak ez badira. Udaltzainek eta ertzainek zaintza dispositibo bereziak jarri dituzte eta Oñatin, eskualdeko gainontzeko herrietan bezala, jende multzoak sakabanatu behar izan dituzte baina ez da aparteko istilurik izan. Udaltzainek esaterako, kale-edanean zeuden hainbat adin txikiko identifikatu zituzten Urrutxuko kanposantu inguruan, larunbat arratsaldean. Gazteen lehen erreakzioa antxintxika ihes egitearena izan zen baina ondoren udaltzaingoan agertu ziren ihesaldian utzitako hainbat objekturen bila. Adin txikikoak direnez, gurasoak jakinerazi zitzaien gertatutakoa. Larunbat gauean berriz, ertzaintzaren bost patruila MU ingurura hurbildu zen eta bertan zegoen jendetza sakabanatzen joan zen, inolako istilurik sortu gabe. Ertzainen kontrako oihuren batzuk izan omen ziren baina ez zen aparteko tirabirarik izan, eta poliziaren presentzia hutsak jendea uxatu zuen.\nKale segurtasunari dagokion kronikan, asteburuan, hainbat trafiko salaketa jarri direla ere aipatu behar da, bereziki Araotz eta Usako inguruetan. Asteburuko eguraldi onak erakarrita jendetza ibili da Arantzazu, Araotz eta Usako aldean. Baina guztiek ez dituzte trafiko arauak bete, bereziki, aparkatzeko debekuak bete, eta Araotzen eta Usakon salaketa ugari jarri ditu udaltzaingoak, dozena bat isun inguru, udaltzainburuaren esanetan.\nTrafiko kontuekin jarraituz, esan bestalde, Txaketuaneko bidegurutzeko zutoiak kontrolatzen dituen sistema informatikoa erasotu egin dutela bart gauean. Asteburuan arazorik gabe funtzionatu du baina atzo gauean eraso zibernetiko bat jasan zuen eta blokeatuta geratu zen. Ondorioz, oztopo-zutoinak eskuz jaitsi behar izan dira gaur goizean. Une honetan arazoa konponduta dago, beraz, ostiralean sistema berriro aktibatu ahal izango da. Baina bitartean, erasoa nondik eta nola gertatu den ikertuko da, errepikatu ez dadin.


Urretxuko Udala - Urretxuko Udalak MUGITUR egitasmoa aurkeztu du gaur\nUrretxuko Udalak MUGITUR egitasmoa aurkeztu du gaur\nGaur goizean Mugiment Kirol orientazio Zerbitzu berria aurkeztu du Urretxuko Udalak, Urretxun MUGITUR izena hartuko duena. Pertsona inaktiboak aktibo bihurtzea eta Urretxuarren artean bizitza osasuntsua sustatzea ditu helburu egitasmo honek.\nAurkezpenean Mugimenteko idazkaritza teknikoko Iker Etxeberriak, Osasun saileko Mikel Azpirik, Foru Aldundiko Iñaki Iturriozek, eta Urretxuko Udaleko Maialen Fidalgo zinegotziak, Monica Leiva Aniztasun koordinatzialeak eta Aimar Ibarzabal orientatzaileak parte hartu dute.\nMaialen Fidalgo, herritarrak saileko zinegotziak eman dio hasiera aurkezpenari, eta azaldu du Zerbitzu honen bitartez, Udalak herritarren osasuna hobetu eta bermatu nahi duela, euren artean ohitura osasuntsuak sustatuz. Osasuna, azpimarratu du Maialenek, ez da gaixotasun eza, “Osasuna, ongizate fisiko, mental eta sozialaren egoera erabatekoa da” eta hori da hain zuzen ere Urreturrekin lortu nahi duguna; kirola eta jarduera fisikoa erabiliz urretxuarron osasuna, bere osotasunean hobetu eta bermatzea.\nZerbitzua gaur bertan jarriko da martxan, eta martxotik ekainera “proiektu pilotua” izango dela argitu du zinegotzik. Denbora honetan Aniztasun eta bizikidetza mahaiko kideekin lan egingo da; epea amaitzean, ondorioak atera eta zerbitzua herri osora zabalduko da.\nJarraian, Mikel Azpirik azaldu du Mugiment aukera parta dela sarean lan egiteko. Urretxuren kasuan aniztasun eta bizikidetza mahaia, gizarte zerbitzuak, kirol zerbitzuak, emakumen etxea, herriko kirol taldea, elkarteak.. denen arteko elkarlana bultzatzen du ekimen honek, helburu bakarrarekin: pertsona erdian jarri eta honen osasuna, bere osotasunean, hobetzeko eta zaintzeko.\nIñaki Iturriozek Urretxuko Udala zoriondu du eta Gipuzkoako 19. udalerria izan dela aipatu du, poliki-poliki handitzen doan sare honetara batzen. Zenbakiekin jarraituz, Gipuzkoako emakumeen %34ak eta gizonen %32ak ez du gomendatutako gutxieneko jarduera fisikoa egiten, beraz horrelako ekimenak inoiz baina beharrezkoagoak dira egungo gizartean.\nIker Etxeberria, Mugiment programako idazkaritza teknikoko partaideak hartu du hitza segidan. Urretxuko zorionduz hasi du agerraldia “Mugiment Euskadi osoan zabaltzen ari den proiektua da; helburua da Euskadi aktiboagoa lortzea, pertsona inaktiboak aktibo bihurtzea, alegia” azaldu du Etxeberriak. Munduko Osasun erakundeak gomendatzen dituen jarduera fisikoa egiten e dituzten pertsonak inaktibotzat hatzen dira, eta horiengana iristea da programaren asmoa.\nZerbitzuaren ardatza, orientatzailea alegia, Aimar Ibarzabal urretxuarra izango da. Egitasmo berri honekin oso pozik agertu da eta kirol mundutik datorren arren, alderdi sozialari eta integratzaileari garrantzi berezia eman nahi izan dio bere hitzetan.\nGIZARTE ZERBITZUAK ETA KIROL ZERBITZUA\nLeman bertan ikus daitekeen moduan, Urretur programan alde fisikoari bakarrik ez, psikologikoari ere garrantzia handia eman zaio; bakardadea, gizarteratzea, osasun mentala… eta hori guztia Gizarte Zerbitzuetatik bideratzen da Urretxun.\nHori horrela izanda, proiektua Aniztasun eta Bizikidetza Mahaian pilotatzea erabaki da. Mahaia koordinatzeen duen Monica Leivak azaldu duen moduan “talde hau oso aproposa da proiektua pilotatzeko, bere izenak dioen moduan profil oso ezberdinetako jendea biltzen duelako: erabiltzaile potentzialak bai, baina baita erabiltzaile potentzialekin egunero kontaktuan daudenak ere”. Azaldu du Aniztasun eta Bizikidetza mahaia bozgorailu bikaina dela ekimen ezberdinak ezagutzera emateko, eta era berean proiektu hau aukera polita izan liteke jendea mahaira erakartzeko; erabat osagarriak dira biak. Asko eskertu du, baita ere, Gizarte Zerbitzuetako lankideek egin duten eta egingo duten lana; izan ere hauek deribatzaile rola izango dute. Gizarte langileak izango dira erabiltzaile posibleak atzeman, sailkatu, eta orientatzailearengana deribatuko dituztenak.\nKirol zerbitzuek berriz, prestaketa eta orientazio lanetan jardungo dute; erabiltzaileak zerbitzuetara orientatu ahal izateko zerbitzu horien ezagutza sakona izan behar baita, eta horretan jardun dira orain arte Kirol sailean.


FABRIKAZIO TEKNOLOGIEN HEDADURA - Ideko\nFABRIKAZIO TEKNOLOGIEN HEDADURA\nIK4-IDEKO teknologia zentrua, International Machine Tool Fair (JIMTOF) azokaren 27.edizioan egon da eta bertan ikerketak kontrastatu, makina-erreminta eta fabrikazio teknologien sektorean dauden joerak zeintzuk diren ikusi eta aurrerakuntzen berri jaso dugu.\nJIMTOF erakusketan gure ikerketa estrategiak kontrastatu ditugu, baita teknologia zentruaren aktibitatea aurrera eramaten duten 8 ikerketa lerroen eduki partikularrak ere. Modu honetan, gaur egungo teknologiak eta teknologia joerak eguneratzeko aukera izan dugu. Bestalde, Japonian merkaturatzen diren produktu eta soluzioak ikusi eta aztertu ere egiteko aukera izan dugu.\nJIMTOF azokaren beste ekitaldi, Posterren saioa izan zen, Japoniako 67 laborategi, institutu, unibertsitate eta abarren saioekin osatua, baita atzerriko bat edo beste ere. Saio hau, makina-erreminta eta fabrikazio teknologiekin harremana duten azken ikerketen erakus-lehio egokia izan da, bertan erakutsi da: makinen elementuak, mekanizazio prozesurako teknologiak, kontrolerako, neurketarako eta ebaluaziorako sistemak, erremintak\n. Aurkeztutako zenbait teknologia, enpresa japoniarrek industrializatutako lanetan ikusteko aukera egon da.\nIMEC Kongresua ere txertatu dute azokan, gaia ondorengoa izan delarik: Etorkizuna sortzeko berrikuntza- Makina-erremintarentzako teknologia aurreratuak. IMEC kongresuan, fabrikazio aditibo, makina eta materialen adimena eta Japonia, Europa zein Estatu Batuetan mekanizazio politikek duten joerak azaldu dira. Erakusketa gehienak enpresa japoniar handien zuzendariek egin dituzte.\nJIMTOF, Asian makina-erreminta sektore arloan azokarik handiena da eta mundu mailan hirugarrena. Baina dentsitateari dagokionez lehena dela esan daiteke, bisitari kopurua eta azokaren azalera alderatuz gero. 2014ko JIMTOF azokak, 19 herrialdeetako 754 erakusle izan ditu.


Miguel Sagastume "Urkiko Magoa" soinujole eibartarra hil da, 90 urterekin - etakitto.eus\nMiguel Sagastume “Urkiko Magoa” soinujole eibartarra hil da, 90 urterekin\nMiguel Sagastume Narbaiza (“Urkiko Magoa”) soinujole eibartarra Bergaran hil zen herenegun, 90 urte zituela. Urkiko baserri bateko semea 1931n jaio zen eta, aitak trikitia jotzen zuela eta, Miguel gazte-gazterik hasi zen soinua jotzen. Solfeo, piano eta filarmonika ikasketak ere egin zituen. Bergarara joan zen ikastera eta txapelketa batzuetan ere hartu zuen parte, baina berak kontatzen zuenez, benetako aukera ezkontza batean etorri zitzaion: Kubara joatea eskaini zioten eta, birritan pentsatu gabe, bertarako bidea hartu zuen, amarekin batera. “Tropicana”n aritu zen jotzen, besteak beste Bebo Valdes pianojole kubatarrarekin batera. Baina ama gaixotu eta, 4 urte eta gero, Eibarrera itzuli ziren. Bolera amerikanoa martxan ipini zenean kontratatu zuten. Hortik aurrera, “Orquesta Urki”rekin, Jai Alai dantzalekuan, inguruko herrietan… jotzen hasi zen.\nEgo Ibarra batzordeak bere bizitzari buruzko hainbat pasarte dauzka grabatuta, Eibartarren Ahotan proiektuaren baitan. Horietako baten transkripzioa aurtengo urtarrilean kaleratu genuen …eta kitto! aldizkariaren 1172. zenbakian, Eibartarren Ahotan izeneko atalean eman genuen argitara. Zuzenean bere ahotik entzuteko sakatu HEMEN.\n« Ane (urtebete) “Dantzaz” konpainiak Basoa ekoizpena eskainiko du larunbat honetan Errebal Plazian »


Gizarte-ekimenekoak izanik irabazi asmorik ez duten erakundeei zuzendutako laguntzak, gaixoen eta beren familien bizi-kalitatea hobetzera zuzendutako jarduerak EAEn garatzen dituztenean. - Eusko Jaurlaritza\nGizarte-ekimenekoak izanik irabazi asmorik ez duten erakundeei zuzendutako laguntzak, gaixoen eta beren familien bizi-kalitatea hobetzera zuzendutako jarduerak EAEn garatzen dituztenean.\n1. Agindu honen helburua da laguntzetarako deialdia egitea, gaixoen eta haien familien bizi-kalitatea hobetzeko jarduerak EAEn egiten dituzten eta irabazi-asmorik ez duten gizarte-ekimeneko elkarteentzat.\n2. Laguntza hauen xedea da 2016ko urtarriletik azarora bitartean eginiko jarduerak finantzatzea; jarduera horien helburuak hauek dira:\nHonako hauek ez dira diruz lagunduko: finantza-gastuak, lizentziak, inbertsio-gastuak, berandutze-errekarguak, zergak edo Gizarte Segurantzarekiko betebeharrak ez ordaintzeagatik ezarritako zehapenak, behar ez diren gastuak, laguntzaren xedearekin edo jarduera gauzatzearekin lotuta ez dauden gastuak, ekonomiaren eta efizientziaren printzipioen kontrakoak diren gastuak, interesak, errekarguak eta zehapen administratibo eta penalak, eta prozedura judizialen gastuak. Hala badagokio, 13. artikuluan ezarritako ebaluazio-organoak zehaztuko ditu gastu horiek\nDeialdi honen babesean emandako diru-laguntzen zenbatekoak ez ditu gaindituko honako muga hauek: eskatutako zenbatekoa; diruz lagun daitekeen gastuaren guztizko aurrekontuaren % 80; proiektu bakoitzeko 10.000 euroko zenbatekoa; elkarte onuradun bakoitzeko 15.000 euroko zenbatekoa.\nEmandako laguntzaren % 100 ordainduko da laguntza onartu eta diruz lagundutako proiektua egin ondoren, elkarte onuradunak justifikatu eta gero diruz lagundutako proiektua egin dela eta proiektu horren guztizko gastua zein izan den.


Uda honetan hiriko txoriei laguntzeko 3 urrats | Consumer\nUda honetan hiriko txoriei laguntzeko 3 urrats\nLeiho, balkoi edo etxeko lorategietan edanlekuak, janlekuak edo habiak jartzeak hegazti askoren bizia salba dezake\nEgilea: alex 2017-ko uztailak 6\nImagen: Roger H. Goun\nUda honetan “oso beroa” izango da Espainian, eta urte-sasoi honetan, erdi parean jarriko duten termometroak izango ditu, Estatuko Meteorologia Agentziaren arabera (AEMET). Txoriek ere izaten dituzte halako bero biziak, baina etxetik edo lorategitik lagundu dezakete. Honako hiru urrats hauek egin daitezke: uraska eta janlekuak jartzea, habiak sortzea eta lurreko txitak ez jasotzea, ziur ez badago abandonatuta dagoela.\n1. urratsa. Hegaztientzako leihoetan ura jartzea\nArantza Lealek, Espainiako Ornitologia Elkarteko biologoak/BirdLife (SEO/BirdLife) biologoak, adierazi du animaliak berreskuratzeko zentroek ez dituztela hain ugariak, batez ere oilaskoetan, ohikoak baino askoz ere gehiago sartzen baitira habiak baino lehenago. Adituaren esanean, “beroak ere eragin diezaioke arrautzen tenperaturari, eta gurasoak inkubatzen ari diren arren, une batean ezin dute tenperatura mantendu edo habia utzi eta errunaldia galdu behar izaten dute”.\nHainbat erakunde kontserbazionistak, bai eta hegaztien egoera onaren ondorioz kontzientziatutako herritarrek ere, hainbat bitarteko eta gizarte-sareren bidez lagundu dute hegaztiek udako tenperatura altuak hobeto jasaten. Oso erraza da balkoietan, leihoetan edo lorategietan urez platerak jartzea, edateko eta freskatzeko.\nLagundu nahi al diozu hegaztiei bero-bolada hobeto pasatzen? Jarri plater bat urarekin leihoan edo lorategian pic.twitter.com / iwQh9Iln\n? SEO/BirdLife (@SEO_BirdLife) 2017ko Juneren 18\nLealek gomendatzen du ontzia handiegia ez izatea, edateko eta bainua hartzeko aukera izan dezaten (lumajea garbi edukitzeko eta hegan egiteko). Ontzi horrek ongi lotuta egon behar du ez erortzeko, eta ura maiz aldatu behar da, berotu edo lurrundu egin baitaiteke. Gainera, edaria lorategian edo terrazan jartzen bada, astean behin garbitu behar da, gutxienez, hegaztien artean gaixotasunik ez izateko.\n2. urratsa. Ez bildu lurzoruaren txitak\nEspezie batzuek, hala nola, begiek, txolarre arruntek, hegazkin arruntek edo zikoina zuriek, batez ere udako tenperatura altuak jasaten dituzte. SEO/BirdLife-ren adituak azaltzen du, oro har, habiak zuloetan egiten dituztela, eta horiek ez daudela ondo isolatuta; beraz, tenperatura oso altuak jasan ditzakete: “Hori dela eta, gehiago jasaten ez dituzten txitak habia uztea erabakitzen dute, prestatuta egon gabe ere, lurrera erori eta kolpetik edo intsolazioz hil ere. Zikoinei dagokienez, txitak beroak iraun dezan, helduek hegoak estali egiten dituzte, baina, une batzuetan, janaria bilatzeko habia uzten dute, baina oilaskoek ere desesperazioz tiratu dezakete”.\nHala ere, kontuan izan behar da txita gehienak ez direla umezurtzak, baizik eta bolantoiak, oraindik ez dute ondo hegan egiten, baina jauzi egitean arinak dira eta, gainera, hegaldi txiki batekin ausartzen dira. Gurasoak arduratzen dira haietaz, baina oilaskoaren ondoan dagoen bitartean, ez dira agertuko.\nBolantez gain, txita batzuek habia baino askoz ere lehenago uzten dute habia, ahate edo eperrak bezala. Kotoizko bola-itxura duen itxurak erreskatea eskatzen du, baina ez da gomendagarria, bere gurasoak ere hazten ari baitira.\nHori dela eta, SEO/BirdLifek aholku hauek eskaintzen ditu, infografia xeheago batekin, lurrean polito bat aurkituz gero zer egin behar den azaltzeko:\nEz hartu, %100 utzita dagoela jakin ezean.\nEgin iezaiozu negar, gurasoak hurbiltzen diren egiaztatzeko.\nIkusten baduzu arriskutsua dela dagoen lekua (txakur edo katu solteak daude), bat-bateko zuhaitz bat hartu.\nGurasoak ikusten ez badituzu eta abandonatuta bazaude, eraman hurbilen duzun berreskuratze-zentrora.\nEz eman inoiz ogirik, eta ez saiatu edaten. Berreskuratze-zentroan behar bezala tratatuko dute.\nIrudia: SEO / BirdLife\n3. urratsa. Habiak eta janlekuak instalatzea\nTxoriei urte osoan laguntzeko habiak eta janlekuak ere jar ditzakete herritarrek. Horretarako, hainbat aukera daude: saltzen diren edo norberak ekoizten dituen modelo batzuk eros daitezke, eta hori, gainera, eskulangile ekologiko bihurtuko da haur eta helduentzat. Leku on batean eta orientazio egokiarekin jarri ondoren, pazientzia hartzea komeni da, eta elikagaiak ondo hautatzea, hegaztiak etor daitezen.\nIrudia: Roger H. Unun\nLagungarri gerta daitezkeen espezieen zerrenda oso zabala izan daiteke, non bizi den, zer lekutan bizi den edo zer baldintza meteorologiko dituen kontuan hartuta: zozoak, txolarreak, ikazkinak, errementariak, arabarrak, orraztuak, buztangorri errealak, etab.\nhegaztiak hiriak uda\nZer da garapen jasangarria?\nHauek dira Espainiako 7 hiri jasangarrienak\nHiriko erlauntzak: Erleei errazago jartzeko 5 diseinu\nNola babestu klima-aldaketari aurre egiteko? Adituek erantzuten dute\nIngurumena Infografia EU


setem.org / Euskadi / Parte hartu / Testimonios\nEz da batere erraza lerro batzuetan Ekuadorren bizitakoa azaltzea, non partekatu ahal ditugun egun zoragarriak pertsona ikaragarriekin, agian sosa gutxirekin baina, ezbairik gabe, balore handiekin eta izugarrizko gainditzeko gogoarekin.\nItsasoaren beste aldean egon garen bitartean, elkarlana sustatzeko ideiak zer garrantzia daukan sendotu ahal izan dugu, indibidualismoa alde batera utzita.\nAlde horretatik, harro eta zoriontsuak gara, han bertan, guk geuk ikusi ahal izateagatik elkarrekiko helburu berberantz ibiltzea ezinbestekoa dela. Erakutsi digute hemendik bidalitako dirulaguntza funtsezkoa izan arren, horrek ez lukeela ezertarako balio komunitatea bat izango ez balitz eta lana denok batera egingo ez balute.\nIkaragarria zein beharrezkoa da azpimarratzea pertsona zehatz batzuengan egiten ari den trebakuntza, bestelakoen lana ondo bideratu ahal izateko eta, aldi berean, nekazaritza eta abelazkuntzako arloan aurrerapen handiak lortzeko.\nEz daukagu ahazterik Ekuadorreko jende gehiena sektore honetatik bizi dela. Halaber, gure egonaldian antzeman egin dugu pertsona bakoitzak dauzkan baliabideak, gehienetan oso gutxi landuak, sustatu behar direla, bizitzako oztopoei aurre egiteko.\nBeste gauza bat nabarmendu nahi duguna, abentura hau intentsitate handiaz bizi izana da, hau da, nola jende ezezagunarekin eta herrialde ezezagun batean emozioak sortu diren. Emozio hauek pentsamendu eta sentimendu positiboak baino ez dituzte piztu gure baitan. Hori dela medio, esan dezakegu esperientzia oso aberasgarria izan dela eta, horren ondorioz, egungo iparralde eta hegoaldearen arteko aldea murriztearen alde borrokan jarraituko dugula.\nMaite, Iban, Janire, Edu eta Edurnek, 2011an Ekuadorreko auzolandegian parte hartu zuten


Maria Urtubiakoa - Wikipedia, entziklopedia askea.\nBera, 1505 (58/59 urte)\nMaria Urtubiakoa (Urruña, 1446 - Bera, 1505) Urtubia leinuaren Lapurdiko andre noblea izan zen. Joan Urtubiakoa eta Teresa Lazkanokoa, Joan Lopez Lazkanokoa ahaide nagusi oinaztarraren alaba, izan ziren haren gurasoak. Hiru urte zituela hil zitzaion aita, eta ama bigarrenez ezkondu zen Joan Ibañez de Monreal jaun nafarrarekin. Monreal etxearen eraginpean geratu zen orduan Urtubiako etxea. Joan de Monreal aurrekoaren semeak Maria Urtubiakoa bahitu eta harekin ezkondu zen. Lau urte geroago abandonatu zuen Joan de Monrealek emaztea eta Maria Urtubiakoak, bortxazko bahitura hura azaldu ondoren, ezkontza hura haustea lortu, eta Rodrigo Ganboakoa Berako Altzateko jaun eta ahaide nagusi ganboatarrarekin ezkondu zen ondoren. Aita zenaren alderdiaren aurka borrokatu zen ordudanik Maria Urtubiakoa. 1493an hil zen Altzateko jauna, eta orduan Altzateko eta Urtubiako etxeen gaineko eskubideak utzi nahi izan zizkion Mariak bere senar ohiak aurrezko ezkontza batean izan zuen seme nagusiari. Ez zuen horrelakorik onartu Joan de Monrealek, eta gatazka eta gudualdi biziak izan ziren ondoko urteetan bi alderdien artean. Epaitegietara jo ondoren, Maria Urtubiaren aurkako epaia eman zuen Bordeleko Parlamentuak eta Maria, Urruñako etxea eta artxiboak erre ondoren, Altzateko etxean babestu zen. Maria hil ondoren (1505), bi etxe horien eta erregearen gudarostearen arteko gatazkak ez ziren amaitu. 1540.urtean epai batek argitu zuen nolabait auzia: Urtubiako etxea altzatetarren esku geratu zen, eta Zalduako eta Miozko etxeak monrealdarren esku. 1574.urtean batu ziren berriro bi etxe haiek, Joan Urtubiakoaren eta Aimée de Monrealen arteko ezkontzaz. Pio Baroja donostiar idazleak jaso zituen nobela batzuetan (La Dama de Urtubia, Jaun de Alzate...) Maria Urtubiakoaren historiaren gorabeherak eta haren garaiko giroa.\nOrriaren azken aldaketa: 27 otsaila 2019, 22:01.


EITB Albisteak eta EITB Nahieran aplikazio berriek 100.000 erabiltzaile bakar\nPublikatuta: 2021/04/15 10:56 (UTC+2) Azken eguneratzea: 2021/04/15 15:15 (UTC+2)\nEITB Albisteak eta EITB Nahieran dira app berriak, albisteetarako eta nahieran edukietarako. Azken ordukoak, saioetako jakinarazpenak eta norberaren zerrenda egiteko aukera eskaintzen dituzte.\nEITB Albisteak aplikazioa. Argazkia: EITB Media\nDeskargatu orain EITBren APP berriak\nEITB Albisteak eta EITB Nahieran EITBren bi aplikazio mugikor berriek 100.000 erabiltzaile bakarren langa gainditu dute. Joan den martxoaren 3an aurkeztu zituen EITBk bi app berriak, orain arteko aplikazio orokorra ordezkatuz. Horrela, EITB Albisteak eta EITB Nahieran app berriekin iOS eta Android gailuetan bere edukiak berritu eta indartu ditu EITB Mediak, smartphoneetarako zein tabletetarako. Apustu berri honek, gainera, oso harrera beroa izan du publikoaren artean, eta jada 100.000 erabiltzaile bakarren marka gainditu dute app berriek hilabete eta erdian. Zehazki, EITB Albisteak aplikazioak 56.000 erabiltzaile bakar lortu ditu, eta EITB Nahieran app-ak, berriz, 47.000.\nAlbisteen aplikazio berria Play Store (EITB Albisteak) eta Apple Store (EITB Albisteak) plataformetan dago eskuragarri. Orain arteko aplikazioa (EITB) deskargatuta duten erabiltzaileen kasuan, horiek eguneratu eta albisteen aplikazio berria instalatzen zaie. Nahierako edukien aplikazioa izateko, berriz, EITB Nahieran aplikazio berria deskargatu behar da kasu guztietan, iOS (EITB Nahieran) eta Android (EITB Nahieran) sistemetarako.\nAzken albisteak, saioetako jakinarazpenak eta zerrenda pertsonalizatuak\nEITBren bi aplikazio berriek euskaraz eta gaztelaniaz eskaintzen dituzte edukiak, eta erabiltzaileen esperientzia lehenetsi dute. Horrela, nabigazio erraza eta azkarra eskaintzen dute, eta diseinu oso atsegina dute. Gainera, EITB Albisteak aplikazioan, azken ordukoak jasotzeko aukera dago, eta EITB Nahieran aplikazioan, irrati zein telebista saioetako edukiei buruzko jakinarazpenak izateko harpidetza egiteko modua.\nAplikazio batean zein bestean, munduko edozein tokitatik entzun daitezke taldeko sei irratiak zuzenean: Euskadi Irratia, Radio Euskadi, Radio Vitoria, Gaztea, EITB Musika eta Euskal Kantak. Halaber, ETB1, ETB2 eta EITB Basque nazioarteko kanala daude ikusgai.\nEITB Albisteak aplikazioak berri nagusiak eskaintzen ditu atarian, atalka, eta edukien artean, kirol esparrukoak, eguraldikoak eta informazio korporatiboa topa daitezke, formatu askotan: testuak, audioak, bideoak eta argazkiak. Era berean, telebistan emandako azken albistegia ikus daiteke ("Gaur Egun" zein "Teleberri") eta gaurkotasuneko ekitaldien zuzeneko bereziak.\nEITB Nahieran aplikazioan, euskal komunikazio taldeko irrati eta telebista saio guztiak ikus eta entzun daitezke. Nire zerrenda ere egin daiteke, erabiltzaile bakoitzaren irrati eta telebista programa gogokoenen hautaketa pertsonalizatua, hain zuzen.\nTelebistako edukiek bilatzaile bat dute, eta hizkuntzaren eta generoaren arabera daude sailkatuta: filmak, telesailak, albistegiak, kirolak, kultura, musika, umorea, dibulgazioa, dokumentalak... Irratiko edukiak, aldiz, irratiaren eta programaren arabera daude antolatuta.\nGuztira, bost aplikazio\nBi aplikazio berriez gain, EITBk iOS eta Android gailu mugikorretarako beste hiru aplikazio ditu: Gaztea (Play Store eta Apple Store), gazteentzat; 3kluba (HIRU3) (Play Store eta Apple Store), haurrentzat; eta Go!azen EITB (Play Store eta Apple Store), telesaila jarraitzen duten haur eta gazteentzat.


Erromon eta Areetan lurpeko aparkalekuak egiteko konpromisoa hartu du Udal Gobernuak\nEAJ/PNV eta PSE-EEren aldeko botoekin, eta PP, EH-Bildu eta Elkarrekin Podemosen abstentzioekin, gaur 1.800.000 euroko kreditu gehigarria onartu da, ohiko osoko bilkuran, Geltoki plaza birmoldatzeko eta Areetako Kale Nagusia (Santa Ana etorbidea eta plazaren artean) zati batean oinezkoentzako bihurtzeko.\nEAJ/PNV eta PSE-EE alderdiek gogoratu dute Areetako Geltoki plaza herritarrek hartutako aukera betez birmoldatuko dela, parte-hartze prozesu zabal bat egin ostean. Bestalde, Kale Nagusia berritu eta zati batean oinezkoentzako bihurtuko da; bidegorri zati berri bat egingo da, Negubideko bidegorriarekin lotuko duena, eta hiriguneak berreskuratuko dira, hiritarrak ingurune bizigarriago, atseginago eta osasungarriago batean bizi daitezen. Ignacio Uriarte Ogasuneko zinegotziaren esanetan: “Areetako erdigunean berdeguneak irabaziko ditugu eta pertsonak oinez ibiltzeko espazioak handituko dira. Beraz, lur gaineko aparkaleku batzuei uko egin beharko zaie. Udal Gobernuaren konpromisoa da lurpeko aparkalekuak egitea, bai egoiliarrentzat, bai txandakakoak, Erromon eta Areetan. Eta horiek izango dira Getxoko hiri-mugikortasun jasangarria hobetzeko prozesuan eman beharreko hurrengo urratsak”.\nJanire Ocio Azpiegitura, Obra eta Zerbitzuetako zinegotziak aurreratu du honako jarduera hauek egingo direla: bizikleta-mugikortasun bereizia; zamalanak dituzten jarduerei arreta jartzea; irisgarritasuna hobetzea, kalean dauden desnibelak kenduta eta espazio guztia mailarik gabe utzita; gaur egun dauden edukiontzien geralekuak zati batean lurperatzea; altzari irisgarriak, estalitako eremuak, jolas-eremu handiagoak. Kentzen diren aparkaleku-partzelei dagokienez, inguruko bideren bat berrantolatzeko lanean ari gara, 20 plaza inguru berreskuratzeko asmoz.\nPP, EH-Bildu eta Elkarrekin Podemos alderdien ustez: “plaza birmoldatzeko egindako prozesu parte-hartzailea aitzakia bat izan da, udal gobernuak lehendik zuen eta aurrekontua finkatuta zuen proiektu zehatz bati zuzendutako prozesu bat izan da”. Kale Nagusiaren zati bat oinezkoentzat bihurtzeari dagokionez, PPk adierazi du, besteak beste, ezkutatu egiten dela 100 aparkaleku kenduko direla; EH-Bilduk, aldiz, adierazi du:“ez dakiela proiektuak bizikleta eta oinezkoa benetan lehen mailan jarriko dituen ala ez”, nahiz eta alderdiak hori esan. Elkarrekin Podemos jarduera berde baten alde agertu da, baina bulebarra izatea nahi du kale osoan.\nTAOren behin betiko ordenantza\nSER-TAOren ordenantzaren aldaketa behin betiko onartzeari oniritzia eman zaio, eta aurkeztutako bi alegazio bakarrak ezetsi dira, biak zentzu berean: Algortako Villaondoeta kaleko atarietako bat zerbitzuaren eremu arautuan sartzea egoiliarraren txartelera sartu ahal izateko. Gobernuak adierazi du eremu berri bakoitzean atariak sartzeko ezarritako irizpidea dela atariaren sarbidea erregulatutako eremuaren aurrealdetik izatea, eta atari horrek ez du baldintza tekniko hori betetzen.\nOrdenantza Bizkaiko Aldizkari Ofizialean eta udaleko webgunean argitaratuko da.\nBozeramaileen Batzordeak Emakumeen aurkako Indarkeria Ezabatzeko Nazioarteko Egunari buruz eta Migraziorako Euskal Itun Sozialari buruz hartutako erabakien berri eman da Osoko bilkura honetan. Azken kasu horretan, alderdi politiko guztietako ordezkariek, PPk izan ezik, Amaia Agirre alkatea buru zutela, talde-argazki bat atera dute udaletxeko eskaileretan, osoko bilkura hasi baino minutu batzuk lehenago. Horrela egin dute, hain zuzen, Eusko Jaurlaritzak eskatu zuelako itunari atxiki zaizkion tokiko korporazio guztien argazkia bidaltzeko, horma-irudi bat egin nahi delako. Horma-irudia udalekin batera egingo den ekitaldi publiko batean erakutsiko da, hilaren 18an, Pertsona Migratzaileen Nazioarteko Egunean.\nLekukotza gisa, bi mozio onartu dira. Lehenengoak, EH-Bilduk aurkeztutakoak, eskatzen du, besteak beste, Getxolanek aztertzea erretiroek zer eragin duten Getxoko merkataritzan eta egitura ekonomikoan, batez ere azken bost urteetan, hurrengo bost urteetan izan daitezkeen erretiroak identifikatu ahal izateko. Era berean, proposatu du Getxolanek enpresak eta dendak eskualdatzeko estrategia propioa diseinatzea, kontuan hartuta CECOBIk eta Foru Aldundiak eta Getxoko eragile sozioekonomikoek egindako ekarpenak eta esperientzia.\nOnartutako beste mozioak, EH-Bilduk ere abiatuta, eta EAJ/PNV eta PSE-EE alderdiek transakzionatuta, Algortako Ludoteka bat egiteko proiektua berreskuratzeko konpromisoa jasotzen du, baita leku egokiak bilatzea, eta proiektuaren bideragarritasuna eta aurrera eraman ahal izateko hainbat eredu aztertzeko konpromisoa aztertzea ere.